text:
SƆHƐWO BIANA BE
Aleke Maɖɔ Ŋu Ðo Le Text Message Gome?
:-) Ne èzãa text message nyuie la, anye mɔnu nyui aɖe si dzi nàto anɔ kadodo me kple xɔ̃wòwo.
:-( Ne mezãnɛ nyuie o la, ate ŋu agblẽ wò kple xɔ̃wòwo dome, eye wòafo ɖi wò ŋkɔ hã.
Àkpɔ nu siwo wòle be nànya tso text message ŋu le nyati sia me
Esiawo hã le nyati sia me:
Ame siwo nèŋlɔa wo na
Sɔhɛ geɖewo bua text message be ehiã vevie na yewo le kadodo kple ame bubuwo me. Text message akpe ɖe ŋuwò nànɔ kadodo me kple ame siwo katã fe ŋkɔ nèŋlɔ ɖi la le afi sia afi si nèle, negbe ɖe dziwòlawo meɖe mɔ na wò o.
“Fofonye medina be nye kple nɔvinye nyɔnu míanɔ dze ɖom kple ŋutsuviwo o. Ne míaɖo dze kpli wo la, ke ele be wòanye telefon ŋutɔ dzi le míafe asadzi eye ele be ame bubuwo nanɔ anyi.”
—Lenore.
Nu si wòle be nànya: Ne ètsɔa wò kafodzesi naa ame sia ame ko la, ke nya aɖe gbɔna dzɔdzɔ ge ɖe dziwò.
“Ne mèkpɔ nyuie le ame siwo nètsɔa wò kafodzesi na ŋu o la, ke nyae be ègbɔna nyatakakawo alo foto siwo màdi o la xɔ ge.”
—Scott.
“Ne ènye ŋutsuvi evɔ ènɔa nu ŋlɔm na nyɔnuvi aɖe la, etefe madidi hafi miafe nu nalé dzi na mia nɔewo o.”
—Steven.
Biblia gblɔ be: “
Nunyala kpɔa dzɔgbevɔ̃e, eye wòɣlaa eɖokui.” (Lododowo 22:3) Ne èɖɔ ŋu ɖo le nu ʋɛ aɖewo me la, àfo asa na dzigbagbã na ɖokuiwò.
Nudzɔdzɔ ŋutɔŋutɔ: “
Medze xɔlɔ̃ ŋutsuvi aɖe, eye míeŋlɔa nu na mía nɔewo ŋutɔ. Nye ya metsɔe be xɔlɔ̃wo ko míenye. Nyemebui be esia nye kuxi aɖeke o va se ɖe esime wògblɔ nam be nunye lé dzi na ye. Esi mebu nyaa ŋu kpɔ la, mekpɔe dze sii be mele be made ha kplii nenema gbegbe hafi o.”
Bu eŋu kpɔ: Ŋusẽ kae nèsusu be nya si ŋutsuvia gblɔ na Melinda la akpɔ ɖe wofe xɔlɔ̃dzedzea dzi?
Gbugbɔ ŋutinya la ŋlɔ! Aleke wòle be Melinda nawɔ nu hafi ale be eya kple ŋutsuvia nanye xɔlɔ̃wo ko?
Nya siwo nèŋlɔna na wo
Text message ɖoɖo ɖa le bɔbɔe, eye exɔxɔ hã vivina ŋutɔ. Gake esiawo katã ate ŋu awɔe be míaŋlɔ be be amewo ate ŋu ase míafe nyawo gɔme bubui.
Nu si wòle be nànya: Amewo tea ŋu sea text message me nyawo gɔme bubui.
“Wò seselelãme kple gbe mate ŋu adze le nu si nèŋlɔ ɖo ɖe amewo me o, nenye be ètsɔ seselelãmefiadzesiwo kpe ɖe eŋu gɔ̃ hã.”
—Briana.
“Menya nyɔnuvi aɖewo siwo gblẽ ŋkɔ na wo ɖokuiwo eye wobua wo be wodzia ahiã ŋutsuviwo le nu siwo woŋlɔ ɖo ɖe ŋutsuviwo ta.”
—Laura.
Biblia gblɔ be: “
Ame dzɔdzɔe bua nya ŋu nyuie hafi ɖoa eŋu.” (Lododowo 15:28, Eʋegbe Biblia, fe 2010 tɔ) Nufiame kae le eme? Ne èŋlɔ nane be yeaɖo ɖe ame aɖe la, xlẽe nyuie hafi nàɖoe ɖa!
Ɣeyiɣi si me nèŋlɔa wo
Nuwo ŋu bubu nyuie akpe ɖe ŋuwò nànya ɣeyiɣi si asɔ nàŋlɔ nu na amewo kple ɣeyiɣi si masɔ o.
Nu si wòle be nànya: Ne mètso nya me le ɣeyiɣi siwo me wòasɔ le be nàŋlɔ text message kple esiwo me masɔ le o ŋu o la, amewo abu wò be mèbua ame o eye ànya xɔ̃wòwo ɖa le ɖokuiwò ŋu.
“Ele bɔbɔe be míaŋlɔ ɣeyiɣi siwo me masɔ le be míanɔ text message ŋlɔm na amewo o be. Menɔa dzea ɖom kple ame aɖe alo nɔa nu ɖum le kplɔ̃ ŋu ganɔa text message ŋlɔm na ame bubu le ɣeyiɣi ma ke me.”
—Allison.
“Afɔku gã aɖee wònye be ame nanɔ ʋum kum aganɔ text message ŋlɔm. Ne wò ŋku dzo le mɔa dzi la, ele bɔbɔe be nadze afɔku.”
—Anne.
Biblia gblɔ be: “
Ɣeyiɣi li na nu sia nu . . . ɖoɖoeziɣi li, eye nufoɣi li.” (Nyagblɔla 3:1, 7) Mɔfiame sia si ku ɖe nufoɣi ŋu la, ka text message ŋɔŋlɔ hã!
Eŋuti mɔfiamewo
Ame kae nèle eŋlɔm na
;-) Wɔ ɖe dziwòlawo fe mɔfiamewo dzi.
—Kolosetɔwo 3:20.
;-) Mèganɔ wò kafodzesi tsɔm na ame sia ame ko o. Ne ègbe goʋuʋu wò nyatakakawo, abe kafodzesi ene, na amewo bubutɔe la, ke èle aɖaŋu si nàva hiã le tsitsime la tum ɖo.
;-) Mèganɔ lɔlɔ̃nyawo ɖom ɖee ne wòava dze ŋku ɖe ŋuwò o. Ne nuwò va lé dzi nɛ la, ke vevesese kple dzigbagbã koe wòava nye na wò.
“Dzinyelawo nyae be nyemewɔa nu gbegblẽ aɖeke le asitelefon dzi o, eya ta woka ɖe dzinye be maɖɔ ŋu ɖo le ame siwo menaa nye kafodzesi gome.”
—Briana.
Nya siwo nèŋlɔna na wo
;-) Hafi nàdze nua ŋɔŋlɔ na amea gɔme la, tɔ nàbia ɖokuiwò be, ‘Ðe wòasɔ be magblɔ nya sia nɛ to text message dzia?’ Ðewohĩ asɔ wu be nàfo ka nɛ alo nàlala va se ɖe esime nàkpɔ amea ŋutɔ agblɔe nɛ.
;-) Mègaŋlɔ nya si màte ŋu agblɔ na amea ŋkume-kple-ŋkume o la ɖo ɖee to asitelefon dzi o. Sarah si xɔ fe 23 gblɔ be: “
Ne nyaa mesɔ nàgblɔ ame bubu nase o ko la, mègaŋlɔe ɖo ɖa amea o.”
“Ne ame aɖe ɖo gbegblẽvi fe foto aɖe ɖe wò la, gblɔe na dziwòlawo. Esia akpɔ tawò eye wòana dziwòlawo hã naka ɖe dziwò wu.”
—Sirvan.
Ɣeyiɣi si masɔ o
;-) Ðo ɣeyiɣi aɖe ɖi nànɔ wò asitelefon la tsim. Nyɔnuvi aɖe si ŋkɔe nye Olivia gblɔ be: “
Nyemenana nye asitelefon nɔa gbɔnye ne mele nu ɖum alo mele nu srɔ̃m o.Ne mele Kristotɔwo fe kpekpewo me la,
metsinɛ ale be magahe nye susu o.”
;-) Bu ame ŋu. (Filipitɔwo 2:4) Ne èle dze ɖom kple ame aɖe ŋkume-kple-ŋkume la, mèganɔ nu ŋlɔm na ame bubuwo le asitelefon dzi le ɣeyiɣi ma ke me o.
“Mede se na ɖokuinye be ne mele xɔ̃nyewo dome la, nyemaŋlɔ nu na ame aɖeke to asitelefon dzi o negbe ɖe wòhiã vevie. Nyemetsɔa nye kafodzesi na ame siwo nyemenya tututu o.”
—Janelly.


c: text/html

text:
Ame Nyui Aɖe Koe Yesu Nyea?
Ale si Biblia ɖo eŋui
Ame si Yesu nye la yi ŋgɔ wu ema. Ne mede ɖeke o la, enye ame si fe agbenɔnɔ kpɔ ŋusẽ ɖe amewo dzi wu le ŋutinya me. De dzesi nya siwo ŋutinyaŋlɔla kple agbalẽŋlɔla xɔŋkɔ siawo gblɔ tso eŋu:
“Ðikeke mele eme o be Yesu Nazaretetɔ . . . lae nye ame vevitɔ kekeake si nɔ anyi kpɔ.”—Eŋlisiawo fe ŋutinyaŋlɔla H. G. Wells.
“[Yesu] fe agbenɔnɔe kpɔ ŋusẽ ɖe amewo dzi wu le anyigba sia dzi, eye wòyi edzi le ŋusẽ kpɔm ɖe amewo dzi geɖe wu.”—Amerikatɔwo fe ŋutinyaŋlɔla kple agbalẽŋlɔla Kenneth Scott Latourette.
Biblia gblɔ nu si tae Yesu fe agbenɔnɔ kpɔ ŋusẽ ɖe amewo dzi wu ame nyui ɖe sia ɖe si nɔ anyigba dzi kpɔ tɔ la na mí. Esi Yesu bia eyomedzela siwo nɔa eŋu kplikplikpli la be ame kae wobuna be yenye hã la, wo dometɔ ɖeka ɖo eŋu wòsɔ nyuie be: “
Wòe nye Kristo la, Mawu gbagbe la fe Vi.”—Mateo 16:16.

robotstxt: allowed

filter: keep


text:
SƆHƐWO BIANA BE
Ðe Ŋutsu Kple Ŋutsu Alo Nyɔnu Kple Nyɔnu Ƒe Gbɔdɔdɔ Nye Nu Gbegblẽa?
“Esi menɔ tsitsim la, kuxi sesẽ siwo me meto dometɔ ɖekae nye ale si gomekpɔkpɔ le gbɔdɔdɔ me kple ŋutsuwo dzroam vevie, togbɔ be ŋutsue nye ŋutɔ menye hã. Ewɔ nam gbã be seselelãme ma nu ava tsi, gake egakpɔtɔ le fu ɖem nam kokoko.”—David, exɔ fe 23.
David nye Kristotɔ si di be yeawɔ nu si dzea Mawu ŋu. Ðe esia anya wɔ nɛ esi wòdzronɛ be yeakpɔ gome le gbɔdɔdɔ me kple ŋutsu bubuwoa? Aleke tututue Mawu sena le eɖokui me tso ŋutsu kple ŋutsu alo nyɔnu kple nyɔnu fe gbɔdɔdɔ ŋu?
Nya kae Biblia gblɔ?
Ale si amewo bua ŋutsu kple ŋutsu alo nyɔnu kple nyɔnu fe gbɔdɔdɔ la toa vovo tso ɣeyiɣi yi ɣeyiɣi kple tso tefe yi tefe. Gake Kristotɔwo medzea ha yome alo nyea ame siwo “nufiafia fe ya sia ya si fona yina gbɔna” o. (Efesotɔwo 4:14) Ke boŋ wodina be ale si yewobua ŋutsu kple ŋutsu alo nyɔnu kple nyɔnu fe gbɔdɔdɔ (alo nuwɔna bubu ɖe sia ɖe) la, nawɔ ɖeka kple Mawu fe nudidi siwo le Biblia me.
Nya siwo Biblia gblɔ tso ŋutsu kple ŋutsu alo nyɔnu kple nyɔnu fe gbɔdɔdɔ ŋu la me kɔ keŋ. Mawu fe Nya la gblɔ be:
“Mègadɔ ŋutsu gbɔ abe nyɔnu gbɔ ene o.”—3 Mose 18:22.
“Le wofe dzi fe dzodzrowo nu la, . . . Mawu ɖe asi le wo ŋu na gbɔdɔdɔ fe dzodzro siwo dzi wometea ŋu ɖuna o, elabena wofe nyɔnuwo trɔ wofe dzɔdzɔmekɔnu la ɖe esi mele dzɔdzɔme nu o.”—Romatɔwo 1:24, 26.
“Migana woaflu mi o. Ame siwo foa wo ɖokuiwo ɖe gbɔdɔdɔ manɔsenu me, trɔ̃subɔlawo, ahasiwɔlawo, ŋutsu siwo gbɔ ŋutsuwo dɔna, alo ŋutsu siwo dɔna kple ŋutsuwo, kple fiafitɔwo, ŋuklẽlawo, ahamulawo, amedzulawo kple adzodalawo la, womanyi Mawu Fiaɖufe la dome o.”—1 Korintotɔwo 6:9, 10.
Le nyatefe me la, Mawu fe nudidi siawo le yiyim na amewo katã, ame siwo wòdzrona vevie be yewoakpɔ gome le ŋutsu kple ŋutsu alo nyɔnu kple nyɔnu fe gbɔdɔdɔ me hã le eme. Nya lae nye be, ele be ame sia ame naɖu eɖokui dzi ne edzronɛ vevie be yeakpɔ gome le nuwɔna aɖe si medzea Mawu ŋu o me.—Kolosetɔwo 3:5.
Ðe ema fia be . . . ?
Ðe ema fia be Biblia le gbɔgblɔm be míalé fu ŋutsu ŋutsugbɔdɔlawoa?
Ao. Biblia megblɔ kpɔ be woalé fu ame aɖeke o—ŋutsu ŋutsugbɔdɔlawo gɔ̃ hã. Ke boŋ egblɔ be ‘míayi edzi anɔ ŋutifafa me kple amewo katã,’ metsɔ le ale si wonɔa agbee me o. (Hebritɔwo 12:14) Eya ta mesɔ be woasẽ ŋuta le ŋutsu ŋutsugbɔdɔlawo kple nyɔnu nyɔnugbɔdɔlawo ŋu alo alé fu wo, alo awɔ ŋlɔmi le wo ŋu le mɔ bubu aɖeke nu o.
Ðe ema fia be ele be Kristotɔwo natsi tre ɖe se siwo ɖe mɔ ɖe ŋutsu kple ŋutsu alo nyɔnu kple nyɔnu fe srɔ̃ɖeɖe ŋu la ŋua?
Biblia na míenya be ɖoɖo si Mawu wɔ ɖe srɔ̃ɖeɖe ŋue nye be ŋutsu naɖe nyɔnu. (Mateo 19:4-6) Ke hã, nufofo tso se siwo amegbetɔwo fe dziɖuɖuwo de ku ɖe ŋutsu kple ŋutsu alo nyɔnu kple nyɔnu fe srɔ̃ɖeɖe ŋu ya zu dunyahenya, ke menye agbe nyui nɔnɔ fe nya o. Biblia gblɔ na Kristotɔwo be woagade nu dunyahenyawo me o. (Yohanes 18:36) Eya ta, womekafua dziɖuɖuwo alo tsia tsitre ɖe wo ŋu le se siwo wode ku ɖe ŋutsu kple ŋutsu alo nyɔnu kple nyɔnu fe srɔ̃ɖeɖe alo wofe gbɔdɔdɔ ŋu la ta o.
Ke ne . . . ɖe?
Ke ne ame aɖe nye ŋutsu ŋutsugbɔdɔla alo nyɔnu nyɔnugbɔdɔla fifia ya ɖe? Ðe amea ate ŋu atrɔa?
Ɛ̃. Nyatefea nye be ame aɖewo te ŋu wɔ tɔtrɔ sia le fe alafa gbãtɔ me! Esi Biblia gblɔ be ame siwo kpɔa gome le ŋutsu kple ŋutsu alo nyɔnu kple nyɔnu fe gbɔdɔdɔ me manyi Mawu Fiaɖufea dome o vɔ la, egblɔ kpee be: “Nenemae mia dometɔ aɖewo nɔ tsã.”—1 Korintotɔwo 6:11.
Ðe ema fia be ne ame aɖe dzudzɔ gomekpɔkpɔ le ŋutsu kple ŋutsu alo nyɔnu kple nyɔnu fe gbɔdɔdɔ me la, agbe ma nɔnɔ megadzronɛ kura oa? Menye nenemae o. Biblia gblɔ be: “Mido amenyenye yeye la, si wɔm wole yeyee to sidzedze vavãtɔ me.” (Kolosetɔwo 3:10) Tɔtrɔwɔwɔ menye nu wowɔna gbe ɖeka kple efe zãdodo o.
Ke ne ame aɖe di be yeawɔ nu si Mawu di, evɔ wògadzronɛ be yeakpɔ gome le ŋutsu kple ŋutsu alo nyɔnu kple nyɔnu fe gbɔdɔdɔ me ya ɖe?
Abe ale si wòle le dzodzro ɖe sia ɖe gome ene la, ame ate ŋu atiae be yeaɖu dzodzro ma dzi alo yeawɔ ɖe edzi. Aleke wòawɔ aɖu edzi? Biblia gblɔ be: “Miyi edzi miazɔ le gbɔgbɔ me, ekema miele ŋutilã fe nudzodzro aɖeke dzi wɔ ge o.”—Galatiatɔwo 5:16.
De dzesii be mawunyakpukpuia megblɔ be ŋutilã fe nudzodzro aɖeke magaɖe fu na amea o. Ke boŋ ne amea léa gbɔgbɔmeɖoɖo nyuiwo, abe Biblia sɔsrɔ̃ kple gbedodoɖa edziedzi ene me ɖe asi la, ŋusẽ aɖo eŋu wòaɖu dzodzro mawo dzi.
David, si fe nya míegblɔ le nyatia fe gɔmedzedze la kpɔ esia fe nyatefenyenye dze sii—vevietɔ esi wòva ɖe nu si me tom wòle la dzi na edzilawo. Egblɔ be: “Ðeko wònɔ abe agba kpekpe aɖee medro da ɖi ene. Ne ɖe mekɔ nu le nyaa dzi na wo xoxoxo la, anye ne ɖewohĩ makpɔ dzidzɔ le nye fewuiwo me wu hafi.”
Nyatefee, míekpɔa dzidzɔ ne míenɔ agbe ɖe Yehowa fe nudidiwo nu. Ame siwo wɔa esia la ka ɖe edzi be efe nudidiwo “dzɔ, [eye] wodoa dzidzɔ na dzi.”—Psalmo 19:8, 11.


text: 2 Ke le ŋkeke mawo me la, Kaisaro Augusto de se be woaŋlɔ anyigbadzinɔlawo katã ŋkɔ.2 (Ŋkɔŋɔŋlɔ gbãtɔ sia va eme esime Kirenio nye nutodziɖula le Siria.)3 Eye amewo katã yi wo de be woaŋlɔ yewofe ŋkɔ.4 Yosef+ hã tso le Nazaret dua me le Galilea yi David fe du si woyɔna be Betlehem+ la me le Yudea, elabena David fe afe kple fomea me tɔ wònye.5 Eya kple Maria, ame si wotsɔ nɛ wòɖe abe ale si wodo efe ŋugbe nɛ ene+ eye fu tsi ɖe efo azɔ lae yi be woaŋlɔ yewofe ŋkɔ.+6 Esime wole afi ma la, efe vidziɣi ɖo.7 Eye wòdzi ŋutsuvi, si nye efe ŋgɔgbevi,+ eye wòxatsa avɔ ɖe eŋu hetsɔe mlɔ lãnuɖunu me,+ elabena womekpɔ tefe le amedzrodzefe o.8 Alẽkplɔlawo hã le nuto ma ke me le gbedzi le wofe lãhawo ŋu dzɔm le zã me.9 Kasia Yehowa* fe dɔla va tsi tsitre ɖe wo gbɔ, eye Yehowa* fe ŋutikɔkɔe klẽ fo xlã wo, eye vɔvɔ̃ ɖo wo ŋutɔ.10 Ke mawudɔla la gblɔ na wo be: “Migavɔ̃ o, elabena kpɔ ɖa, meva nya nyui si ahe dzidzɔ gã avɛ na amewo katã la gblɔ ge na mi.11 Elabena wodzi ɖela,+ si nye Kristo Afetɔ la,+ na mi egbea le David fe du la me.+12 Eye esia anye dzesi na mi: Miakpɔ vidzĩ si ŋu woxatsa avɔ ɖo, eye wotsɔe mlɔ lãnuɖunu me.”13 Enumake dzifoʋakɔ gã aɖe+ va kpe ɖe mawudɔla la ŋu eye wole Mawu kafum le gbɔgblɔm be:14 “Ŋutikɔkɔe na Mawu le dzifo boo, eye ŋutifafa nanɔ anyi kple ame siwo ŋu wòkpɔa ŋudzedze ɖo le anyigba dzi.”15 Esi mawudɔlawo dzo le wo gbɔ yi dzifo la, alẽkplɔlawo gblɔ na wo nɔewo be: “Mina míayi Betlehem, ne míakpɔ nu si dzɔ, si Yehowa* ɖe fia mí la ɖa.”16 Ale woɖe abla yi, eye wokpɔ Maria kple Yosef kpakple vidzĩ si le anyimlɔfe le lãnuɖunu me la.17 Esi wokpɔ esia la, wofo nu le nya si wogblɔ na wo tso ɖevi sia ŋuti la ŋu na amewo.18 Eye ame siwo katã se nya siwo alẽkplɔlaawo gblɔ na wo la fe mo wɔ yaa,19 ke Maria lé nya siawo katã ɖe tame henɔ wo ŋu bum le efe dzi me.+20 Emegbe alẽkplɔlawo trɔ dzo, eye wonɔ Mawu dom ɖe dzi henɔ ekafum ɖe nu siwo katã wose kple nu siwo wokpɔ la ta, abe ale si ko wogblɔe na wo ene.21 Le ŋkeke enyia gbe, esi ɣeyiɣi de be woatso aʋa nɛ la,+ wotsɔ ŋkɔ nɛ be Yesu, ŋkɔ siae mawudɔlaa gblɔ be woayɔ nɛ hafi wova fɔ efe fu.+22 Eye esi ɣeyiɣi si wòle be woakɔ wo ŋuti le Mose fe Sea+ nu de la, wokɔe yi Yerusalem be woatsɔe aɖo Yehowa* ŋkume,23 abe ale si woŋlɔe ɖe Yehowa* fe Se la me ene be: “Woayɔ ŋgɔgbeviŋutsu* ɖe sia ɖe be Yehowa* fe nu kɔkɔe.”+24 Eye wosa vɔa abe ale si wogblɔe ɖe Yehowa* fe Se la me ene be: “akpakpa* eve alo ahɔnɛvi eve.”+25 Eye kpɔ ɖa, ŋutsu aɖe le Yerusalem, si ŋkɔe nye Simeon, ŋutsu sia nye ame dzɔdzɔe kple mawuvɔ̃la, eye wòle mɔ kpɔm na Israel fe akɔfafa,+ eye gbɔgbɔ kɔkɔe la le edzi.26 Mawu ɖee fiae to gbɔgbɔ kɔkɔe la dzi hã be maku o va se ɖe esime wòakpɔ Yehowa* fe Kristo la hafi.27 Gbɔgbɔ la na wòva gbedoxɔa me; eye esi Yesu, ɖevi sue la, dzilaawo kɔe vɛ be woawɔ nu siwo Sea bia nɛ la,+28 exɔ ɖevi la ɖe efe abɔwo dome, eye wòkafu Mawu gblɔ be:29 “Azɔ Afetɔ Dziɖulagã, èɖe mɔ na wò kluvi la be wòaku le ŋutifafa me+ abe ale si nègblɔe ene,30 elabena nye ŋkuwo kpɔ wò xɔxɔ+31 si nèdzra ɖo le dukɔwo katã ŋkume la,+32 kekeli+ si aɖe nu si tsyɔ ŋkume na dukɔwo la ɖa,+ eye wònye wò dukɔ Israel fe ŋutikɔkɔe.”33 Eye nya siwo gblɔm wòle tso ɖevia ŋu la wɔ moyaa na fofoa kple dadaa.34 Simeon yra woawo hã, eye wògblɔ na Maria, ɖevi la dada, be: “Kpɔ ɖa! Woɖo ɖevi sia anyi hena ame geɖewo fe anyidzedze+ kple ame geɖewo fe dodoɖedzi le Israel,+ eye wòanye dzesi si ŋu amewo afo nu atsi tsitre ɖo+35 (ɛ̃, yi legbe aɖe afo ɖe wò*)+ ne woaɖe ame geɖewo fe dzimesusuwo afia.”36 Ke nyɔnunyagblɔɖila aɖe li, si ŋkɔe nye Hana, eye wònye Fanuel vi tso Aser-toa me. Nyɔnu sia tsi xɔ fe geɖe eye eya kple srɔ̃a wonɔ anyi fe adre le wo nɔewo ɖeɖe vɔ megbe,*37 eye azɔ enye ahosi si xɔ fe blaenyi vɔ ene. Efe afɔ metsona le gbedoxɔa me gbeɖe o, eye wònɔa subɔsubɔdɔ kɔkɔe dzi zã kple keli, etsia nu dɔna henɔa kokofofo dzi.38 Le gafofo ma tututu me la, ete ɖe wo ŋu, eye wòde asi akpedada me na Mawu hele nu fom tso ɖevi la ŋu na ame siwo katã le Yerusalem fe ɖeɖe la lalam.+39 Esi wowɔ nu siwo katã Yehowa* fe Se la bia vɔ la,+ wotrɔ yi woawo ŋutɔ fe du Nazaret me le Galilea.+40 Eye ɖevi la le tsitsim hele ŋusẽ kpɔm, nunya yɔe fũu, eye Mawu fe amenuveve le edzi.+41 Ke Yesu dzilawo yia Yerusalem fe sia fe ɖaɖua Ŋutitotoŋkekenyuia.+42 Esi wòxɔ fe wuieve la, wogayi ŋkekenyuia ɖufe abe ale si wowɔnɛ ɖaa ene.+43 Esi woɖu ŋkekenyuia vɔ, eye wotrɔ gbɔna la, Yesu ŋutsuvi la tsi Yerusalem, gake edzilawo menya o.44 Wobui be ele ameha si le mɔa zɔm la dome, eya ta wozɔ ŋkeke ɖeka fe mɔ, emegbe hafi wova te edidi le fometɔwo kple ame nyanyɛwo dome.45 Gake esi womekpɔe o la, wotrɔ yi Yerusalem va dii nyuie.46 Ke le ŋkeke etɔ̃ megbe la, wova ke ɖe eŋu le gbedoxɔa me wòbɔbɔ nɔ nufialawo dome le to ɖom wo eye wòle nya biam wo.47 Gake ame siwo katã le to ɖomee la fe mo wɔ yaa le efe nugɔmesese kple efe ŋuɖoɖowo ŋuti.+48 Ke esi edzilawo kpɔe la, wofe mo wɔ yaa, eye dadaa gblɔ nɛ be: “Vinye, nu ka ŋuti nèwɔ nu ɖe mía ŋu alea? Kpɔ ɖa, nye kple fofowò míetsi dzi di wò ʋuu.”49 Ke ebia wo be: “Nu ka tae miele diyem? Mienyae be ele be manɔ Fofonye fe me oa?”+50 Ke hã womese nya si wògblɔ na wo la gɔme o.51 Ale wòyi kpli wo, eye wotrɔ gbɔ va Nazaret, eye wòyi edzi bɔbɔ eɖokui na wo.*+ Ke dadaa dzra nya siawo katã ɖo nyuie ɖe efe dzi me.+52 Eye Yesu le tsitsim, efe nunya hã le dzidzim ɖe edzi, eye efe nu nyo Mawu kple amewo siaa ŋu.


text:
NYABIASE 2
Nu Ka Tae Metsia Dzi Ðe Nye Dzedzeme Ŋu?
NU KAE NÀWƆ?
Kpɔ nudzɔdzɔ sia ɖa le susu me: Ne Julia kpɔ ahuhɔ̃e me la, nu si ko wòkpɔna le eɖokui ŋue nye be yelolo akpa. Egblɔna na eɖokui be: “Ehiã be maɖi ku vie,” evɔ edzilawo kple exɔlɔ̃wo ya kpɔe be “ele filɛ̃e akpa.”
Julia ɖoe nyitsɔ laa be yeaɖe afɔ vevi aɖe atsɔ aɖiɖi yefe kpekpeme dzi akpɔtɔ “kilogram eve pɛ ko.” Nu si wòɖo be yeawɔe nye be yeagblẽ ye ɖokui ɖe dɔ ŋkeke ʋɛ aɖewo . . .
Ne èsena le ɖokuiwò me abe Julia ene la, nu kae nàwɔ?
TƆ NÀBU EŊU KPƆ!
Megblẽ be nàtsi dzi ɖe wò dzedzeme ŋu o. Biblia gɔ̃ hã fo nu nyui tso ŋutsu kple nyɔnu aɖewo fe dzedzeme ŋu, wo dometɔ aɖewoe nye Sara, Rahel, Abigail, Yosef kple David. Biblia gblɔ tso nyɔnu aɖe si ŋkɔe nye Abisag ŋu be ‘edze tugbe etefe mekɔ o.’—1 Fiawo 1:4.
Gake sɔhɛ geɖewo tsia dzi ɖe wofe dzedzeme ŋu akpa. Esia ate ŋu ahe kuxi sesẽwo vɛ na wo. Bu nya siawo ŋu kpɔ:
Le numekuku aɖe nu la, nyɔnuvi 58 le alafa me gblɔ be yewololo akpa, evɔ wòhenye be wo dometɔ 17 le alafa me koe lolo akpa.
Le numekuku bubu nu la, nyɔnu 45 le alafa me fe kpekpeme mede ale si wòdze be wòanɔ gɔ̃ hã o, gake wosusui be yewokpe akpa!
Esi sɔhɛ aɖewo ɖoe be yewoaɖi ku la, wote nuɖuɖu wo ɖokuiwo ʋuu wòva tsi wo si—dɔwuwu ame ɖokui alea tea ŋu gblẽa nu le ame ŋu.
Ne ètea nuɖuɖu ɖokuiwò ʋuu wòtsi asiwò la, ke di kpekpeɖeŋu enumake. Gblɔe na dziwòla alo ame tsitsi aɖe si dzi nèka ɖo. Biblia gblɔ be: “Xɔlɔ̃ vavã lɔ̃a ame ɣeawokatãɣi, eye ame nɔvi wònye wodzi ɖe xaxagbe ŋu.”—Lododowo 17:17.
NU SI NÀWƆ ANYA KPƆ WU!
Le nyatefe me la, ame si míenye le ememe lae nana míenya kpɔna alo nyrana. Bu Fia David fe vi si ŋkɔe nye Absalom ŋu kpɔ. Biblia gblɔ be:
“Ame aɖeke medze ɖeka de Absalom nu le Israel blibo la katã o, ale be wokafunɛ ŋutɔ. Dzufe aɖeke mele eŋu . . . o.”—2 Samuel 14:25.
Gake dada, ŋubiã kple alakpanuwɔwɔ yɔ ɖekakpui sia me fũu! Eya ta Biblia mefo nu nyui aɖeke tso Absalom ŋu o. Ðe Biblia na wòdze kɔtɛe boŋ be nutefemawɔla ŋumakpetɔ kple ame si me fuléle vɔ̃ɖi yɔ fũu ye wònye.
Le esia ta Biblia ɖo aɖaŋu sia na mí be:
“Mido amenyenye yeye la.”—Kolosetɔwo 3:10.
“Migana miafe atsyɔ̃ɖoɖo nanye gota gome tɔ . . . o, ke boŋ mina wòanye dzi me fe ame ɣaɣla.”—1 Petro 3:3, 4.
Togbɔ be megblẽ be nàdi be yeanya kpɔ o hã la, wò amenyenye le vevie sãsãsã wu wò dzedzeme. Nɔnɔme nyuiwo tutu ɖo wɔnɛ be ame fe nu va nyoa amewo nu wu alɔkame sesẽ kple ɖekadzedze alo tugbedzedze! Nyɔnuvi aɖe si ŋkɔe nye Phylicia gblɔ be: “Wò nyonyo ate ŋu ahe amewo fe susu va dziwò enumake ya, gake ame si nènye le ememe kple wò nɔnɔme nyuiwo koŋ dzie amewo aɖo ŋkui wu.”
LÉ ŊKU ÐE WÒ DZEDZEME ŊU
Ne èlé ŋku ɖe wò dzedzeme ŋu la, ɖe wòtena ɖe dziwòa?
Ðe nèdi kpɔ be yeayi kɔdzi woawɔ dɔ na ye atrɔ asi le yefe dzedzeme ŋu alo te nuɖuɖu ɖokuiwò vevie ale be nànya kpɔ wua?
Ne àte ŋui la, nu kae nàtrɔ le wò dzedzeme ŋu? (Tia ŋuɖoɖo siwo sɔ.)
KƆKƆME
LOLOME
ÐA
NYONYO
ŊKUME
ŊUTIGBALẼ
Ne èɖo nyabiase eve gbãtɔawo ŋu be ɛ̃, eye nètia nu siwo le etɔ̃lia te la dometɔ etɔ̃ alo esi wu ema la, ke anɔ eme be togbɔ be wò ŋutɔ èbua ɖokuiwò be yemenya kpɔ o hã la, ame bubuwo ya mebua wò nenema o. Ele bɔbɔe be nàtsi dzi ɖe wò dzedzeme ŋu akpa ahawɔ nu si gbɔ eme.—1 Samuel 16:7.


text:
Nu Kae Wòfia Be Woagbugbɔ Ame Adzi?
Ale si Biblia ɖo eŋui
Nya ‘gbugbɔ ame dzi’ alo gbugbɔgadzi fia fomedodo si le ame si wogbugbɔ dzi kple Mawu dome la fe gɔmedzedze. (Yohanes 3:3, 7) Mawu xɔa ame siwo wogbugbɔ dzi la wozua viawo. (Romatɔwo 8:15, 16; Galatiatɔwo 4:5; 1 Yohanes 3:1) Esɔ kple ale si ame naxɔ vi anyi le se nu, wofe ɖofe trɔna, eye wova zua Mawu fe fomea me tɔwo.
Nu ka tae wogbugbɔa ame dzina?
Yesu gblɔ be: “Ne womegbugbɔ ame dzi o la, mate ŋu akpɔ Mawu Fiaɖufe la o.” (Yohanes 3:3) Eya ta ne wogbugbɔ ame dzi la, edzraa amea ɖo na fiaɖuɖu kple Kristo le Mawu fe Fiaɖufe la me. Fiaɖufe sia ɖua dzi tso dzifo, eya tae Biblia gblɔ tso ame siwo wodzi “yeyee” ŋu be wodzra domenyinu ɖo ɖi na wo “ɖe dzifo.” (1 Petro 1:3, 4) Mawu naa kakaɖedzi ame siwo wogbugbɔ dzi la be woaɖu fia kple Kristo.
Aleke wogbugbɔa ame dzina?
Esi Yesu nɔ nu fom tso nya sia ŋu la, egblɔ be “tsi kple gbɔgbɔ” ye woatsɔ adzi ame siwo wogbugbɔ dzi la. (Yohanes 3:5) Nya sia fia be woanyrɔ amea ɖe tsi me emegbe woatsɔ gbɔgbɔ kɔkɔe la anyrɔe.
Yesue nye ame gbãtɔ si wogbugbɔ dzi. Wonyrɔe le Yordan-tɔsisia me, eyome Mawu si ami nɛ (alo nyrɔe) kple gbɔgbɔ kɔkɔe la. Aleae wòdzɔe be wogbugbɔ Yesu dzi wòzu Mawu fe gbɔgbɔmevi eye mɔkpɔkpɔ su esi be wòagbugbɔ ayi dzifo. (Marko 1:
Wonyrɔa ame bubu siwo wogbugbɔ dzi la hã ɖe tsi me gbã hafi wova xɔa gbɔgbɔ kɔkɔe la. * (Dɔwɔwɔwo 2:38, 41) Tso ekema dzi la, agbenɔnɔ le dzifo fe mɔkpɔkpɔ sẽŋu aɖe nɔa wo si, eye Mawu ana esia nava eme na wo le tsitretsitsia me.
Susu totro siwo nɔa amewo si ku ɖe gbugbɔgadzi la ŋu
Susu totro: Ele be woagbugbɔ ame adzi hafi wòate ŋu akpɔ ɖeɖe alo anye Kristotɔ.
Nyatefea: Menye ame siwo wogbugbɔ dzi eye woaɖu fia kple Kristo le dzifo la koe Kristo fe vɔsa la aɖe vi na o, ke boŋ aɖe vi na Mawu fe Fiaɖufea tevi siwo anɔ anyigba dzi hã. (1 Yohanes 2:1, 2; Nyaɖeɖefia 5:9, 10) Mɔnukpɔkpɔ ʋu ɖi na Kristotɔwo fe hatsotso evelia sia me tɔwo be woanɔ Paradiso me le anyigba dzi tegbee.
Susu totro: Ame ŋutɔ ate ŋu atiae be woagbugbɔ ye adzi.
Nyatefea: Mɔnukpɔkpɔ le ʋuʋu na ame sia ame be wòava dze xɔlɔ̃ Mawu ahakpɔ ɖeɖe. (1 Timoteo 2:3, 4; Yakobo 4:8) Gake Mawue tiaa ame siwo woagbugbɔ adzi alo woatsɔ gbɔgbɔ kɔkɔea asi ami na la. Biblia gblɔ be “metso ame si le didim alo ame si le ʋiʋlim” be woagbugbɔ ye adzi “fe lɔlɔ̃nu me o, ke boŋ etso Mawu” fe “lɔlɔ̃nu me.” (Romatɔwo 9:16) Woagate ŋu aɖe nyagbe si gɔme woɖe be ‘wogbugbɔ wo dzi’ gɔme be ‘wodzi wo tso dzifo’ alo wodzi wo tso Mawu gbɔ.
^ mm. 9 Gake menɔ alea le Kornelio kple efemetɔwo ya gome o.
Srɔ̃ Nu Geɖe Wu
Nuka Tututue Nye Biblia fe Nufiafia?
Akpa si Nyɔnyrɔxɔxɔ Wɔna le Mia Kple Mawu Dome Ƒomedodo Me
Afɔ kawoe wòhiã be ame naɖe hafi adze axɔ nyɔnyrɔ azu Kristotɔ? Srɔ̃ nu tso nu si nyɔnyrɔxɔxɔ ɖe tsi me fia kple ale si wowɔnɛ ŋu.
Nuka Tututue Nye Biblia fe Nufiafia?
Tafe La—Mawu fe Nunana Gãtɔ Kekeake
Nukae nye tafe la? Viɖe kae wòate ŋu ahe vɛ na wò?
Nuka Tututue Nye Biblia fe Nufiafia?
Nukae Nye Mawu fe Fiaɖufe La?
Ame geɖe nya Afetɔ fe Gbedodoɖa la nyuie. Nyagbɔgblɔ ‘Wò fiaɖufe nava’ gɔme ɖe?


text:
NYATI SI LE AKPAA DZI
Ðe Ame Aɖe Ate Ŋu Anya Etsɔmea?
Mí katã míedina be míanya etsɔme. Míedina be míanya ale si agbea ava nɔ na míawo ŋutɔwo kple míafe ame veviwo. Eya ta míebiaa nya siawo tɔgbi mía ɖokuiwo: ‘Ðe xexea me ava nyo na vinyewo le etsɔmea? Ðe anyigbaa ava tsrɔ̃ le afɔku dziŋɔ aɖe mea? Ðe nane li mate ŋu awɔ fifia be etsɔme nanyo nama?’ Le dzɔdzɔme nu la, míetsia dzi ɖe nya siawo ŋu; míedina be míase nya siwo ana míafe dzi nadze eme, nya siwo ana kakaɖedzi mí, esiwo ana míafe agbe nanɔ ɖoɖo nu, eye míafe susu nadze akɔ anyi. Ne ɖe nàte ŋu anya ale si tututu etsɔme ava nɔ la, ke àte ŋu adzra ɖo ɖe eŋu eye ànɔ ŋudzɔ hã.
Eya ta aleke wò etsɔme anɔ? Ðe ame aɖe ate ŋu anyaea? Nunyalawo dze agbagba be yewoagblɔ etsɔme ɖi; ɖewo va eme, gake geɖewo hã do kpo nu. Ke hã Ŋɔŋlɔawo na míenya be Mawu tea ŋu gblɔa etsɔme ɖi wòvaa eme pɛpɛpɛ. Efe Nya la gblɔ be: “Nye ame si ɖe nuwuwu fia le gɔmedzedzea me ke kple nu si gbɔna dzɔdzɔ ge la fia le blema ke.” (Yesaya 46:10) Ðe nya siwo wògblɔ ɖi la va eme pɛpɛpɛa?
ÐE MAWU ƑE NYAWO VAA EME PƐPƐPƐA?
Nu ka tae wòle be nàtsɔ ɖe le ale si nya siwo Mawu gblɔ ɖi le blema la va emee la me? Ne yame fe nɔnɔme gblɔɖila aɖe fe nyawo vaa eme pɛpɛpɛ gbe sia gbe eye wòwɔ esia ɣeyiɣi didi aɖe la, esia awɔ dɔ ɖe dziwò godoo. Eya ta ne egblɔ ale si yame fe nɔnɔme anɔ le ŋufɔke la, anɔ eme be àxɔe ase. Le mɔ ma ke nu la, ne èse nu tso ale si Mawu fe nyagblɔɖiwo vaa emee pɛpɛpɛ ɣesiaɣi ŋu la, àdi godoo be yeanya nya si wògblɔ tso wò etsɔme ŋu.
DUGÃ AÐE ƑE TSƆTSRƆ̃:
Le kpɔɖeŋu me, awɔ nuku ŋutɔ be woagblɔ nya ɖi tso dugã sesẽ aɖe si kpɔ ŋusẽ ɖe du bubuwo dzi fe alafa geɖe la ŋu be enu ayi kpuie.Nu sia tututue Mawu wɔ. Eto efe nyagblɔɖilawo dometɔ ɖeka dzi gblɔe ɖi be Niniwe azu afedo. (Zefaniya 2:13-15) Nya kae ŋutinyaŋlɔlawo gblɔ tso nya sia ŋu? Le fe alafa adrelia Do Ŋgɔ Na Mía Ŋɔli me, si anɔ abe fe 15 ene megbe tso esime Mawu gblɔ nya sia ɖi la, Babilontɔwo kple Mediatɔwo va dze Niniwe dzi eye woxɔe. Tsɔ kpe ɖe eŋu la, Mawu gblɔe ɖi tẽe be Niniwe azu “gbegbe, eye wòafu kplakplakpla abe tagba ene.” Ðe nyagblɔɖi sia va eme pɛpɛpɛa? Ɛ̃, eva eme. Togbɔ be dugã la kple efe gbɔtoduwo fe lolome ade kilometa 518 togodoo hã la, dua dzi dzelawo megblẽ dua ɖi hewɔ eŋu dɔ abe ale si amewo akpɔ mɔe ene o. Ke boŋ wotsrɔ̃e. Ðe ŋutete le dunyahehe ŋuti numekula aɖe si be wòagblɔ nya ɖi wòava eme pɛpɛpɛ nenema?
WOATƆ DZO AMEƑUWO:
Ame kae atee kpɔ be yeayɔ ŋutsu aɖe si woava dzi la fe ŋkɔ kple fome si me wòadzɔ tso, eye wòagblɔe ɖi hã be ava tɔ dzo amefuwo le vɔsamlekpui aɖe dzi, eye wòayɔ du si me vɔsamlekpuia anɔ hã ŋkɔ fe 300 sɔŋ do ŋgɔ? Ne nyagblɔɖi wɔnuku sia gbegbe va eme la, ke ɖikeke mele eme o be ame si gblɔ nya sia ɖi la fe ŋkɔ ade du ŋutɔ. Mawu fe nyagblɔɖila gblɔe ɖi be: “Wole ŋutsuvi aɖe dzi ge na Dawid fe afe la, si ŋkɔ anye Yosiya . . . , eye [atɔ] dzo amefuwo” le vɔsamlekpui dzi le du si ŋkɔe nye Betel la me. (1 Fiawo 13:1, 2) Anɔ abe fe alafa etɔ̃ ene megbe la, fia aɖe si ŋkɔe nye Yosiya, evɔ ŋkɔ ma mebɔ le Biblia me o la, do tso David fe fomea me. Abe ale si wogblɔe ɖi tututu ene la, Yosiya “dɔ woyi ɖalɔ fuwo le yɔdoawo me vɛ, eye wotɔ dzo wo le vɔsamlekpui la dzi” le Betel. (2 Fiawo 23:14-16) Ðe ame aɖe ate ŋu agblɔ nya siawo ɖi tsitotsito wòava eme pɛpɛpɛ ne menye ame aɖe si kɔ wu amegbetɔwo lae ɖee fiae oa?
FIAÐUƑE AÐE ƑE ANYIDZEDZE:
Awɔ nuku ŋutɔ be ame aɖe nayɔ ŋutsu aɖe si woava dzi le fe gbogbo aɖewo megbe la fe ŋkɔ do ŋgɔ, eye wòagblɔ ale si wòaxɔ ŋgɔ woamu xexemefiaɖufe sesẽ aɖe afu anyi, eye wòagblɔ dudzidzedze fe mɔnu si mebɔ o, si ŋu dɔ wòawɔ la hã ɖi wòava eme pɛpɛpɛ. Mawu gblɔe ɖi be ŋutsu aɖe si ŋkɔe nye Kores la anɔ ŋgɔ na asrafowo woaxɔ dukɔ aɖe. Kores sia ana ablɔɖe Yudatɔ aboyomewo hã, eye wòado alɔ wo woagbugbɔ atu wofe gbedoxɔ kɔkɔe la. Tsɔ kpe ɖe eŋu la, Mawu gblɔ aʋawɔmɔnu si Kores azã la ɖi, si nye be ana tɔsisiwo namie eye wògblɔ hã be agbowo anɔ ʋuʋu ɖi, si awɔe be wòaɖu aʋa dzi bɔbɔe. (Yesaya 44:27–45:2) Ðe nya siwo katã Mawu gblɔ ɖi tsitotsito la va eme pɛpɛpɛa? Ŋutinyaŋlɔlawo lɔ̃ ɖe edzi be alea tututue Kores ɖu aʋa dzii. Kores fe asrafowo wɔ aɖaŋu deŋgɔ ŋu dɔ esi wotrɔ mɔ na Babilon fe tsimɔawo dometɔ ɖeka, si wɔe be tɔsisiwo mie. Gawu la, asrafoawo ge ɖe dugã la me esime agboawo nɔ ʋuʋu ɖi. Esia megbe la, Kores na ablɔɖe Yudatɔwo eye wògblɔ na wo be woagbugbɔ atu wofe gbedoxɔa le Yerusalem. Esia wɔ nuku ŋutɔ, elabena Kores mesubɔa Yudatɔwo fe Mawu la o. (Ezra 1:1-3) To vovo na Mawu ɖe, amegbetɔ kae ate ŋu agblɔ nudzɔdzɔ mawo ɖi wòava eme pɛpɛpɛ nenema?
Míefo nu tso kpɔɖeŋu etɔ̃ siwo ɖee fia be Mawu gblɔ etsɔmenudzɔdzɔwo ɖi eye wova eme pɛpɛpɛ la ŋu. Kpɔɖeŋu bubu geɖewo gali. Yudatɔwo fe kplɔla Yosua gblɔ nyatefenya aɖe si le nyanya na efe nyaselawo nyuie la be: “Miawo mienyae tso dzi blibo kple luʋɔ blibo me bena, nya aɖeke meto le nya nyui, siwo katã Yehowa, mia Mawu la, gblɔ na mi la me o, wo katã va me na mi, eye nya ku ɖeka hɔ̃ hã meto le eme o.” (Yosua 23:1, 2, 14) Yosua fe amewo kpɔe dze sii kɔtɛ be Mawu fe ŋugbedodowo kple nyagblɔɖiwo va eme. Gake aleke Mawu wɔa esiae? Vovototo gã aɖewo le Mawu fe mɔwo kple amegbetɔwo tɔ dome. Ele vevie be nànya esia, elabena Mawu gblɔ nya vevi aɖewo ɖi ku ɖe etsɔ si gbɔna kpuie la ŋu, siwo ka wò vevie.
MAWU ƑE NYAGBLƆÐIWO KPAKPLE AMEGBETƆWO ƑE ETSƆMEGBƆGBLƆÐI
Zi geɖe la, amegbetɔwo toa dzɔdzɔmeŋutinunya fe numekukuwo, ŋkuléle ɖe nu siwo dzɔ va yi kple ale si nuwo le edzi yimee ŋu, alo nu si gbɔgbɔyɔlawo gblɔna be yewokpɔ la dzi gblɔa etsɔme ɖi. Ne amegbetɔwo gblɔ etsɔme ɖi la, ɖeko wodea asi asitɛ me henɔa lalam be yewoakpɔ nu si gbɔna dzɔdzɔ ge ɖa.
Gake to vovo na amegbetɔwo la, Mawu ya nya nuwo katã. Enya nu tso amegbetɔwo fe wɔwɔme kple wofe didiwo ŋu nyuie; eya ta ne Mawu lɔ̃ la, ate ŋu agblɔ ale si ame ɖekaɖekawo kple dukɔ blibowo ava wɔ nui la ɖi do ŋgɔ. Gake Mawu agate ŋu awɔ geɖe wu ema. Ate ŋu atrɔ asi le nɔnɔmeawo kple nudzɔdzɔwo ŋu atsɔ akpɔ egbɔ be nuwo dzɔ abe ale si wòdii ene. Eya ŋutɔ gblɔ be: “Nye nya, si do tso nye nu me la . . . magbugbɔ ava gbɔnye fuflu o, negbe ɖeko wòawɔ . . . nu si gbe meɖoe ɖo la hafi.” (Yesaya 55:11) Eya ta ɣeaɖewoɣi la, nu si Mawu di be yeawɔ le etsɔme la koe wònana míenyana to efe nyagblɔɖiwo dzi. Eye ekpɔa egbɔ be yefe nyagblɔɖiwo va eme godoo.
WÒ ETSƆME
Ðe wogblɔ wò ŋutɔ kple wò ame veviwo fe etsɔme ɖia? Ne ɖe nàte ŋu anya do ŋgɔ be ahom atu la, àɖe afɔ aɖewo atsɔ akpɔ ɖokuiwò ta godoo. Nenema kee wòle be nàwɔ nui le Biblia me nyagblɔɖiwo hã gome. Mawu gblɔe ɖi be tɔtrɔ gãwo ava xexea me katã kpuie. (Kpɔ aɖaka si nye “ Nya Si Mawu Gblɔ Tso Etsɔ Si Gbɔna Ŋu.”) Etsɔme sia to vovo sãsãsã na nya si ame siwo woyɔna be etsɔmegblɔɖila bibiwo gblɔna ɖi.
Ðewohĩ àte ŋu abu eŋu ale: Amefomea fe ŋutinya bliboa menye nya ɣaɣla o. Biblia fo nu tso eŋu, eye míate ŋu anya ale si wòava wu enui. Mawu gblɔ be: “[Meɖe] nuwuwu fia le gɔmedzedzea me ke. . . . Nye tameɖoɖo ava me, eye mawɔ nye didiwo katã dzi.” (Yesaya 46:10) Etsɔme nyui aɖe ate ŋu asu mia kple wò fomea si. Bia Yehowa Ðasefowo woagblɔ nu siwo Biblia gblɔ be wogbɔna dzɔdzɔ ge kpuie la na wò. Menye vivimenukpɔlawoe Ðasefowo nye o; womegblɔ hã be yewoxɔa gbedeasiwo tso gbɔgbɔwo gbɔ o, eye etsɔme gbɔgblɔ ɖi fe ŋutete tɔxɛwo hã mele wo si o. Wonye Biblia srɔ̃la siwo ate ŋu afo nu tso nu nyui siwo Mawu le dzadzram ɖo ɖi na wò le etsɔme la ŋu na wò.


text:
Nu Kae Lã Wɔadã Si To Ta Adre Le Nyaɖeɖefia Ta 13 La Nye?
Ale si Biblia ɖo eŋui
Lã wɔadã si to ta adre si ŋuti wofo nu le zi gbãtɔ le Nyaɖeɖefia 13:1 la nye xexea me katã fe dunyahenuɖoanyi la.
Ŋutete, ŋusẽ kple fiazikpui le esi, esia ɖee fia be dunyahehe fe nuɖoanyie.
—Nyaɖeɖefia 13:2.
Eɖua “to sia to kple ame ɖe sia ɖe fomevi kple gbegbɔgblɔ sia gbegbɔgblɔ kpakple dukɔ sia dukɔ dzi,” eya ta ekeke ta wu dukɔ ɖekaɖekawo ko.
—Nyaɖeɖefia 13:7.
Lã ene siwo ŋu wofo nu tsoe le Daniel 7:
2-8 fe ŋutinuwo dze le eŋu, ele abe lãklẽ ene, efe afɔwo le abe sisiblisi tɔwo ene, efe nu le abe dzata fe nu ene, eye dzo ewo le eta. Wogblɔ le lã siwo ŋuti wofo nu tsoe le Daniel fe nyagblɔɖia me ŋu be wonye fiawo alo fiaɖufe siwo ɖu dzi kplɔ wo nɔewo ɖo. (Daniel 7: 17, 23) Eya ta lã wɔadã si ŋu wofo nu tsoe le Nyaɖeɖefia ta 13 la nye dunyahehabɔbɔ fokpli.
Edo go “tso atsiafu me,” esia fia be etso amegbetɔfomea me tɔ siwo nye agbodzelawo, siwo gbɔ amegbetɔwo fe dziɖuɖuwo tsona la me.
—Nyaɖeɖefia 13:1; Yesaya 17:12, 13.
Biblia gblɔ be lã wɔadã la fe xexlẽdzesi alo efe ŋkɔ
—666 —nye “ame fe xexlẽdzesi.” (Nyaɖeɖefia 13:17, 18) Nyagbɔgblɔ ma fia be lã wɔadã si ŋu wofo nu tsoe le Nyaɖeɖefia ta 13 la nye amegbetɔwo fe habɔbɔ, ke menye gbɔgbɔ vɔ̃wo tɔe o.
Togbɔ be dukɔwo fe nu mesɔna le nu geɖewo me o hã la, wowɔ ɖeka heɖoe kplikpaa be yewoakpɔ yewofe ŋusẽa ta eye wogbe be yewomabɔbɔ ɖe Mawu Fiaɖufea te o. (Psalmo 2:2) Dukɔwo afo wofe aʋakɔwo hã nu fu be yewoawɔ aʋa kple Mawu fe aʋakɔ si anɔ Yesu Kristo fe kpɔkplɔ te la le Armagedon me, gake woatsrɔ̃ dukɔawo le aʋa sia me.
“Dzo ewo kple ta adre”
Wozãa xexlẽdzesi aɖewo le kpɔɖeŋumɔ nu le Biblia me. Le kpɔɖeŋu me, xexlẽdzesi siwo nye ewo kple adre fiaa blibonyenye. Nu vevi si akpe ɖe mía ŋu míase nu si tututu Nyaɖeɖefia ta 13 me lã wɔadã fe “dzo ewo kple ta adre” fia lae nye “lã wɔadã la fe legba” si ŋu wova fo nu tsoe le Nyaɖeɖefia fe agbalẽa me
Nenema ke lã wɔadã si to ta adre si ŋu wofo nu tsoe le Nyaɖeɖefia 13:1 la hã le tsitre ɖi na dziɖuɖu adre. Wonye fiaɖufe vevitɔ siwo ɖu dzi le amegbetɔwo fe ŋutinya me eye woxɔ ŋgɔ le Mawu fe amewo tete ɖe anyi me. Woawoe nye Egipte, Asiria, Babilon, Medo-Persia, Hela, Roma kple Anglo-Amerika. Ne míefo nya ta be dzo ewoawo le tsitre ɖi na dziɖuɖu nɔɖokuisiwo katã, gãwo kple sueawo siaa la, ekema fiakuku siwo le dzoawo dometɔ ɖe sia ɖe ŋu ɖee fia be dukɔawo dometɔ ɖe sia ɖe kple fiaɖufe vevitɔ si le wofe ɣeyiɣia me la ɖua dzi le ɣeyiɣi ɖeka me.
Srɔ̃ Nu Geɖe Wu
Nuka Tututue Nye Biblia fe Nufiafia?
“Ŋkeke Mamlɛawo” Mee Míele Nyatefea?
Kpɔ ale si nɔnɔme siwo amewo le ɖeɖem fia la ɖo kpe edzi be míele ‘ŋkeke mamlɛ’ siwo Biblia gblɔ ɖi me la ɖa.


text:
Alɔdzedɔwɔfe Kple Tsaɖiɖi Ŋuti Nyatakakawo
Míele kpewòm dzidzɔtɔe be nàva ɖi tsa le míafe alɔdzedɔwɔfewo kple agbalẽtafewo. Kpɔ alɔdzedɔwɔfeawo kple tsaɖiɣiwo.
Ghana
Nungua Police Checkpoint
Hse. No. J 348/4
Tema Beach Road
Nungua
ACCRA
GHANA
+233 30-701-0110
+233 30-2712-456
+233 30-2712-457
+233 30-2712-458
Tours
Dzoɖa va se ɖe Fiɖa
Ŋdi ga 8 va se ɖe ga 11 kple ŋdɔ ga 1 va se ɖe ɣetrɔ ga 4
Tsaɖiɖia axɔ gafofo 1
Nu Ðedzesiwo
Míeɖea Biblia-srɔ̃gbalẽwo gɔme ɖe gbe siwo nye Twi, Ewe, Ga, Dangme, Nzema, Frafra kple Dagaare me. Míewɔa odiowo kple videowo le Twi, Ewe kple Ga me. Míetua Fiaɖufe Akpata 60 fe sia fe eye míeɖoa agbalẽ tɔn akpe geɖewo ɖe hamewo le Ghana dukɔa me godoo.


text:
TA WUIENE
Dzidzɔ Ate Ŋu Anɔ Wò Ƒomea Me
1, 2. Nu kae Yehowa di na fomewo?
YEHOWA MAWUE ɖo srɔ̃ɖeɖe gbãtɔ anyi. Biblia gblɔ na mí be ewɔ nyɔnu gbãtɔ eye “wòkplɔe va ame la gbɔe.” Dzi dzɔ Adam ale gbegbe be wògblɔ be: “Azɔ ko! Esiae nye fu tso nye fu me, kple lã tso nye lã me.” (1 Mose 2:22, 23) Esia na míekpɔe be Yehowa di be srɔ̃tɔwo nakpɔ dzidzɔ.
2 Nublanuitɔe la, ame geɖewo mekpɔa dzidzɔ le wofe srɔ̃ɖeɖe me o. Ke hã mɔfiame vevi aɖewo le Biblia me siwo akpe ɖe fomea me tɔwo katã ŋu woana wofe fomea nakpɔ dzidzedze eye dzidzɔ nanɔ eme.—Luka 11:28.
NU SIWO MAWU DI TSO SRƆ̃ŊUTSU SI
3, 4. (a) Aleke wòle be srɔ̃ŋutsu nawɔ nu ɖe srɔ̃a ŋui? (b) Nu ka tae wòle vevie be srɔ̃ŋutsu kple srɔ̃a natsɔe anɔ wo nɔewo kem?
3 Biblia gblɔ be ele be srɔ̃ŋutsu nyui nalɔ̃ srɔ̃a eye wòade bubu eŋu. Taflatsɛ xlẽ Efesotɔwo 5:25-29. Srɔ̃ŋutsu awɔ nu ɖe srɔ̃a ŋu lɔlɔ̃tɔe ɣesiaɣi. Akpɔ eta, akpɔ edzi eye mawɔ naneke si agblẽ nu le eŋu o.
4 Gake aleke wòle be srɔ̃ŋutsu nawɔ nu ne srɔ̃a da vo? Biblia gblɔ na srɔ̃ŋutsuwo be: “Miyi edzi mianɔ mia srɔ̃wo lɔ̃m, eye miganɔ dɔmedzoe dom ɖe wo ŋu helĩhelĩ o.” (Kolosetɔwo 3:19) Srɔ̃ŋutsuwo, miɖo ŋku edzi be miawo hã miedaa vo. Eye ne miedi be Mawu natsɔe ake mi la, ke ele be miatsɔ mia srɔ̃wo fe vodadawo anɔ wo kem. (Mateo 6:12, 14, 15) Ne srɔ̃ŋutsu kple srɔ̃a siaa lɔ̃na faa tsɔ kea wo nɔewo la, ana be dzidzɔ nanɔ wofe srɔ̃ɖeɖea me.
5. Nu ka tae wòle be srɔ̃ŋutsu nade bubu srɔ̃a ŋu?
5 Yehowa di tso srɔ̃ŋutsu si be wòade bubu srɔ̃a ŋu. Ele be srɔ̃ŋutsu nabu srɔ̃a fe hiahiãwo ŋu nyuie. Esia le vevie ŋutɔ. Ne srɔ̃ŋutsu mewɔ nu ɖe srɔ̃a ŋu nyuie o la, Yehowa mase efe gbedodoɖawo o. (1 Petro 3:7) Nu si nana ame xɔa asi le Yehowa ŋkumee nye ale si amea lɔ̃e. Yehowa melɔ̃a ŋutsuwo wu nyɔnuwo o.
6. Nu kae wòfia be srɔ̃ŋutsu kple srɔ̃a nanye “ŋutilã ɖeka”?
6 Yesu gblɔ be srɔ̃ŋutsu kple srɔ̃a meganye “ame eve azɔ o, ke boŋ ŋutilã ɖeka.” (Mateo 19:6) Wowɔa nutefe na wo nɔewo eye womagblẽ wo nɔewo ɖi gbeɖe o. (Lododowo 5:15-21; Hebritɔwo 13:4) Ele be srɔ̃ŋutsu kple srɔ̃a nakpɔ wo nɔewo fe nuhiahiãwo gbɔ le gbɔdɔnyawo gome ɖokuitɔmadimaditɔe. (1 Korintotɔwo 7:3-5) Ele be srɔ̃ŋutsua naɖo ŋku edzi be “ame aɖeke melé fu eya ŋutɔ fe ŋutilã kpɔ o, ke boŋ enyinɛ, eye wòléa be nɛ nyuie.” Eya ta ele be wòalɔ̃ srɔ̃a ahade asixɔxɔ eŋu. Nu si koŋ srɔ̃nyɔnu dina wue nye be ye srɔ̃ nafa tu na ye ahalɔ̃ ye.—Efesotɔwo 5:29.
NU SIWO MAWU DI TSO SRƆ̃NYƆNU SI
7. Nu ka tae wòhiã be fome fe ta nanɔ fome si?
7 Ehiã be fome fe ta nanɔ fome ɖe sia ɖe si, ale be wòafia mɔ fomea me tɔwo ne nuwo nayi edzi nyuie le fomea me. Biblia gblɔ le 1 Korintotɔwo 11:3 be: “Ŋutsu sia ŋutsu fe tae nye Kristo; nyɔnu hã fe tae nye ŋutsu; eye Kristo hã fe tae nye Mawu.”
8. Aleke srɔ̃nyɔnu ade bubu deto srɔ̃a ŋu?
8 Srɔ̃ŋutsu ɖe sia ɖe daa vo. Gake ne srɔ̃nyɔnu wɔ ɖeka kple srɔ̃a fe nyametsotsowo eye wòlɔ̃ faa kpe asi ɖe eŋu la, eɖea vi na fome bliboa. (1 Petro 3:1-6) Biblia gblɔ be: “Srɔ̃ŋutsu ɖe sia ɖe nalɔ̃ srɔ̃a abe ale si wòlɔ̃a eɖokui ene.” (Efesotɔwo 5:33) Ne srɔ̃ŋutsua mele nyɔnua fe subɔsubɔha me o ya ɖe? Egahiã kokoko be srɔ̃nyɔnua nade bubu deto eŋu. Biblia gblɔ be: “Mi srɔ̃nyɔnuwo hã, mibɔbɔ mia ɖokui na mia srɔ̃wo, ale be ne srɔ̃ŋutsu aɖewo meɖoa to nya la o la, wo srɔ̃wo fe agbenɔnɔ nya aɖeke magblɔmagblɔe naɖe wo, esi woawo ŋutɔ kpɔ miafe agbenɔnɔ dzadzɛ kple bubu deto la ta.” (1 Petro 3:1, 2) Ne srɔ̃nyɔnu ɖoa kpɔɖeŋu nyui la, ana srɔ̃a nase nu gɔme nɛ ahade bubu efe dzixɔsewo ŋu.
9. (a) Aleke srɔ̃nyɔnu awɔ nui ne meda asi ɖe srɔ̃a fe susuwo dzi o? (b) Aɖaŋu kae Biblia ɖo na srɔ̃nyɔnuwo le Tito 2:4, 5?
9 Aleke srɔ̃nyɔnu awɔ nui ne meda asi ɖe srɔ̃a fe susuwo dzi o? Ele be wòagblɔ efe susuwo bubutɔe. Le kpɔɖeŋu me, Sara gblɔ nya aɖe si medzɔ dzi na Abraham o, gake Yehowa gblɔ na Abraham be: “Ðo toe.” (1 Mose 21:9-12) Ƒãa hafi srɔ̃ŋutsu Kristotɔ aɖe atso nya me wòatsi tsitre ɖe Biblia fe mɔfiamewo ŋu, eya ta ele be srɔ̃nyɔnu nakpe asi ɖe srɔ̃a ŋu. (Dɔwɔwɔwo 5:29; Efesotɔwo 5:24) Srɔ̃nyɔnu nyui léa be na efe fomea. (Xlẽ Tito 2:4, 5.) Ne srɔ̃a kple viawo kpɔ ale si wòkua kutri ɖe wo tae la, woalɔ̃e ahade bubu eŋu geɖe wu.—Lododowo 31:10, 28.
10. Nya kae Biblia gblɔ tso kaklã kple srɔ̃gbegbe ŋu?
10 Ɣeaɖewoɣi la, srɔ̃tɔwo tsia klokloklo tsoa nya me be yewoaklã alo agbe yewo nɔewo. Gake Biblia gblɔ be, “srɔ̃nyɔnu nagaklã ɖa tso srɔ̃a gbɔ o” eye “srɔ̃ŋutsu hã nagagblẽ srɔ̃a ɖi o.” (1 Korintotɔwo 7:10, 11) Kuxi sesẽ aɖewo ate ŋu ado mo ɖa siwo ana srɔ̃tɔwo natiae be yewoaklã, gake ŋkubiãnyae nya sia nye. Ke srɔ̃gbegbe ya ɖe? Biblia gblɔ be susu ɖeka si ko ta ŋutsu alo nyɔnu ate ŋu agbe srɔ̃a ɖoe nye ne srɔ̃a wɔ ahasi.—Mateo 19:9.
NU SIWO MAWU DI TSO DZILAWO SI
11. Nu kae ɖeviwo hiã wu nu bubu ɖe sia ɖe?
11 Dzilawo, mikpɔ ɣeyiɣi geɖe ale si wòanya wɔe ɖe mia viwo ŋu. Mia viwo hiã mi, eye nu vevitɔ si wohiã tso mia gbɔe nye be miafia nu wo tso Yehowa ŋu.—5 Mose 6:4-9.
12. Nu kawoe dzilawo awɔ akpɔ wo viwo ta?
12 Satana fe xexea le vɔ̃ɖivɔ̃ɖim ɖe edzi, eye ame aɖewo adi be yewoagblẽ nu le mía viwo ŋu, woadi gɔ̃ hã be yewoadɔ wo gbɔ. Esesẽna na dzila aɖewo be woaɖo dze tso gbɔdɔnyawo ŋu kple wo viwo. Gake ehiã be dzilawo naxlɔ̃ nu wo viwo tso ame siawo tɔgbi ŋu ahafia ale si woafo asa na woe la hã wo. Dzilawo, ehiã be miakpɔ mia viwo ta. *—1 Petro 5:8.
13. Aleke wòle be dzilawo nafia nu wo viwo?
13 Dzilawo fe ŋkumee wòkpɔ be woafia agbenɔnɔ nyui wo viwo. Aleke miawɔ afia nu mia viwo? Ehiã be miahe mia viwo, gake miafe amehehe naganye ŋutasesẽ alo ŋlɔmiwɔwɔ le wo ŋu gbeɖe o. (Yeremiya 30:11) Eya ta migahe to na mia viwo gbeɖe ne miedo dziku o. Mimadi be miafe nyawo nanɔ abe “yitɔame” si wɔa nu vevi ame ene la gbeɖe o. (Lododowo 12:18) Mifia mia viwo woase nu si tae wòle be woanye toɖolawo la gɔme.—Efesotɔwo 6:4; Hebritɔwo 12:9-11; kpɔ Dzesidenya 30.
NU SIWO MAWU DI TSO ÐEVIWO SI
14, 15. Nu ka tae wòle be ɖeviwo naɖo to wo dzilawo?
14 Yesu ɖoa to Fofoa ɣesiaɣi, nenye be mele bɔbɔe nɛ o gɔ̃ hã. (Luka 22:42; Yohanes 8:28, 29) Yehowa di tso ɖeviwo hã si be woaɖo to wo dzilawo.—Efesotɔwo 6:1-3.
15 Ðeviwo, ne ewɔ na mi be esesẽ na mi be miaɖo to mia dzilawo gɔ̃ hã, miɖo ŋku edzi be ne mieɖo to mia dzilawo la, Yehowa kple mia dzilawo siaa kpɔa dzidzɔ ɖe mia ŋu. *—Lododowo 1:8; 6:20; 23:22-25.
16. (a) Aleke Satana tea sɔhɛwo kpɔ be woawɔ nu gbegblẽ? (b) Nu ka tae wòle vevie be miadze xɔlɔ̃ ame siwo lɔ̃ Yehowa?
16 Abosam ate ŋu azã mia xɔlɔ̃wo kple sɔhɛ bubuwo atsɔ ate mi kpɔ be miawɔ nu gbegblẽ. Enyae be asesẽ na mi ŋutɔ be mianɔ te ɖe nyafoɖeamenu sia nu. Le kpɔɖeŋu me, Yakob vinyɔnu Dina dze xɔlɔ̃ ame siwo melɔ̃ Yehowa o. Esia he kuxi gã aɖe va eya ŋutɔ kple wofe fomea dzi. (1 Mose 34:1, 2) Ne mia xɔlɔ̃wo melɔ̃ Yehowa o la, woadi be yewoable mia nu miawɔ nu siwo Yehowa lé fui, eye esia ate ŋu ado vevesese geɖe na miawo ŋutɔwo, miafe fometɔwo kple Mawu siaa. (Lododowo 17:21, 25) Esia tae wòle vevie be miadze xɔlɔ̃ ame siwo lɔ̃ Yehowa.—1 Korintotɔwo 15:33.
DZIDZƆ ATE ŊU ANƆ WÒ ƑOMEA ME
17. Agba kae le fomea me tɔ ɖe sia ɖe dzi?
17 Ne fomea me tɔwo wɔna ɖe Mawu fe mɔfiamewo dzi la, wofoa asa na kuxi geɖewo. Eya ta ne srɔ̃ŋutsue nènye la, lɔ̃ srɔ̃wòa eye nàwɔ nu ɖe eŋu lɔlɔ̃tɔe. Ne srɔ̃nyɔnue nènye la, de bubu srɔ̃wòa ŋu eye nàbɔbɔ ɖokuiwò nɛ eye nàsrɔ̃ srɔ̃nyɔnu si ŋuti wofo nu tsoe le Lododowo 31:10-31 la fe nuwɔnawo. Ne dzilae nènye la, fia nu viwòwo be woalɔ̃ Mawu. (Lododowo 22:6) Ne vifofoe nènye la, fia mɔ wò fomea nyuie. (1 Timoteo 3:4, 5; 5:8) Eye ɖeviwo, miɖo to mia dzilawo. (Kolosetɔwo 3:20) Miɖo ŋku edzi be fomea me tɔ ɖe sia ɖe ate ŋu ada vo, eya ta mibɔbɔ mia ɖokuiwo eye mibia tsɔtsɔke tso mia nɔewo gbɔ. Ɛ̃, Yehowa fe mɔfiamewo le Biblia me na fomea me tɔ ɖe sia ɖe.
^ mm. 12 Miate ŋu akpɔ nyatakaka geɖe ku ɖe ale si miawɔ akpɔ mia viwo ta ŋu le agbalẽ si nye Srɔ̃ Nu tso Nufiala Gã la Gbɔ fe ta 32 lia me. Yehowa Ðasefowoe tae.
^ mm. 15 Ne dzilawo bia tso wo viwo si be woawɔ nane si tsi tsitre ɖe Mawu fe sewo ŋu la, mehiã be wo viawo naɖo to wo o.—Dɔwɔwɔwo 5:29.


text: 25 Le Zedekiya fe fiaɖuɖu fe fe asiekelia me, le ɣleti ewolia fe ŋkeke ewolia dzi la, Babilon-fia Nebukadnezar+ kple efe aʋakɔ bliboa ho ɖe Yerusalem ŋu.+ Eɖe to ɖee hefu kpo ɖe eŋu godoo va kpe,+2 eye woɖe to ɖe dua va se ɖe Fia Zedekiya fe fe wuiɖekɛlia me.3 Le ɣleti enelia fe ŋkeke asiekelia dzi la, dɔwuamea nu sẽ+ le dua me, eye nuɖuɖu aɖeke meli na dua me tɔwo o.+4 Woŋɔ dua fe gli,+ eye le zã me la, aʋawɔlawo katã to agbo si le gli eve dome le fia fe abɔ xa fe mɔ hesi dzo, esime Kaldeatɔwo fo xlã dua; eye fia la to mɔ si ɖo ta Araba.*+5 Ke Kaldeatɔwo fe aʋakɔa ti fia la yome heva tui le Yeriko tagba, eye efe aʋakɔ bliboa ka le eŋu.6 Wolé fia la+ hekplɔe va Babilon-fia gbɔ le Ribla, ne woadrɔ̃ ʋɔnui.7 Wowu Zedekiya viwo le eŋkume, eye Nebukadnezar gbã ŋku na Zedekiya; emegbe wòde akɔblikunyowui hekplɔe yi Babilon.+8 Le ɣleti atɔ̃lia fe ŋkeke adrelia dzi si nye Babilon-fia Nebukadnezar fe fe wuiasiekelia me la, fiaŋudzɔlawo fe amegã Nebuzaradan,+ si nye Babilon-fia fe dɔla va Yerusalem.+9 Etɔ dzo Yehowa fe afe+ la kple fia fe afe*+ kpakple afe siwo katã le Yerusalem,+ eye wòtɔ dzo ame ŋkutawo katã fe afewo.+10 Kaldeatɔwo fe aʋakɔ blibo si le fiaŋudzɔlawo fe amegã ŋu la gbã Yerusalem gliwo katã fu anyi.+11 Ke fiaŋudzɔlawo fe amegã Nebuzaradan ɖe aboyo ame siwo wogblẽ ɖe dua me la fe susɔewo, ame siwo na ta Babilon-fia kple dukɔ la me tɔ susɔeawo.+12 Ke fiaŋudzɔlawo fe amegã la gblẽ dukɔa me tɔ dahe aɖewo ɖi be woanye waingbledelawo kple dzizizidɔwɔlawo.+13 Eye Kaldeatɔwo gbã akɔblisɔti+ siwo le Yehowa fe afe la me kple kekeawo+ kpakple akɔbligazɔ+ si le Yehowa fe afe la me, eye wolɔ akɔbli la yi Babilon.+14 Wotsɔ dzofilɔgbaawo, sofiawo, dzotsinuawo, kpluawo, kple akɔblinu siwo katã wozãna na subɔsubɔdɔ wɔwɔ le gbedoxɔa me la dzoe.15 Fiaŋudzɔlawo fe amegã la tsɔ dzoɖenu kple agba goboe siwo wotsɔ sika nyuitɔ+ kple klosalo nyuitɔ+ wɔ la dzoe.16 Ke sɔti eveawo, gazɔ gã la kple keke siwo Salomo wɔ na Yehowa fe afea fe akɔbli ya mele dada me o.+17 Sɔti ɖe sia ɖe fe kɔkɔme le abɔklugui* wuienyi,+ eye ta si le edzi la nye akɔbli; ta la fe kɔkɔme nye abɔklugui etɔ̃, gaɖɔ la kple yevuboɖa siwo le ta la ŋu godoo va kpe la katã nye akɔbli.+ Sɔti evelia kple efe gaɖɔ la hã le nenema.18 Fiaŋudzɔlawo fe amegã la lé nunɔlawo fe tatɔ Seraya+ kple Zefaniya+ si nye nunɔla evelia kpakple agbonudzɔla+ etɔ̃awo hã.19 Elé fiaŋume ɖeka, si le aʋawɔlawo nu la le dua me kple fiaŋume vevi atɔ̃ siwo ŋu woke ɖo le dua me, kple aʋafia fe agbalẽŋlɔla, ame si yɔa dukɔ la ɖe aʋawɔwɔ ŋu kpakple dukɔ la me ŋutsu blaade siwo wokpɔ le dua me.20 Fiaŋudzɔlawo fe amegã Nebuzaradan+ lé wo yi Babilon-fia gbɔ le Ribla.+21 Eye Babilon-fia wu wo le Ribla le Hamat-nyigba+ dzi. Ale woɖe aboyo Yuda tso efe anyigba dzi.+22 Ke Babilon-fia Nebukadnezar tsɔ Gedaliya,+ Ahikam+ vi, si nye Safan+ vi ɖo ame siwo wògblẽ ɖe Yuda-nyigba dzi la nu.+23 Esi aʋakplɔlawo katã kple wofe amewo se be Babilon-fia ɖo Gedaliya dzikpɔlae la, enumake wova Gedaliya gbɔ le Mizpa. Ame siwo vae nye: Ismael, Netaniya vi, Yohanan, Karea vi, Seraya, Netofatɔ Tanhumet vi, kple Yaazaniya, Maakattɔ la fe vi, hekpe ɖe wofe amewo ŋu.+24 Eye Gedaliya ka atam na woawo kple wofe amewo hegblɔ na wo be: “Kaldeatɔwo subɔsubɔ megadzi ŋɔ na mi o. Minɔ anyigba la dzi, eye misubɔ Babilon-fia, ekema eme anyo na mi.”+25 Le ɣleti adrelia me la, Ismael,+ Netaniya vi, Elisama vi, si tso fiafomea me* la va, eye ŋutsu ewo le eŋu, eye wowu Gedaliya kple Yudatɔ kpakple Kaldeatɔ siwo le eŋu la le Mizpa.+26 Eye dukɔ blibo la katã, ɖeviwo kple tsitsiawo siaa kpakple aʋakplɔlawo dzo yi Egipte,+ elabena wole Kaldeatɔwo vɔ̃m.+27 Le aboyoɖeɖe Yuda-fia Yehoyakin+ fe fe blaetɔ̃ vɔ adrelia me, le ɣleti wuievelia fe ŋkeke blaeve vɔ adrelia dzi la, Babilon-fia Evil-Merodak ɖe Yuda-fia Yehoyakin le gaxɔ me,* le fe si me wòzu fia.+28 Efo nu kplii tufafatɔe, eye wòɖoe ɖofe kɔkɔ* wu fia bubu siwo katã le Babilon kplii.29 Yehoyakin ɖe efe gaxɔmewuwo ɖi; eye wòɖua nu le fia la gbɔ ɣesiaɣi le efe agbemeŋkekewo katã me.30 Eye fia la naa nuɖuɖu si wòhiã gbe sia gbe lae le efe agbemeŋkekewo katã me.


text:
Aleke Míawɔ Aka Ðe Edzi Be Biblia Me Nyawo Nye Nyatefe?
Biblia ŋutɔ gblɔ be “Mawu, ame si mate ŋu aka aʋatso o la” “fe nya” ye yenye. (1 Tesalonikatɔwo 2:13; Tito 1:2) Nyatefee nya ma nyea, alo nyakpakpawo kple xotutuwoe le Biblia mea?
Srɔ̃ Nu Geɖe Wu
NYƆ!
Ðe Biblia Sɔ Na Mí Egbea?
Esi Hilton ʋu le afe me la, edzilawo susui be mate ŋu atrɔ gbeɖe o. Esi wòtrɔ gbɔ va le fe 12 megbe la, efe agbenɔnɔ trɔ ale gbegbe be edzilawo fe nu ku. Nu ka gbɔe wòtso?
Nuka Tututue Nye Biblia fe Nufiafia?
Biblia La—Agbalẽ si Tso Mawu Gbɔ
Aleke Biblia ate ŋu akpe ɖe ŋuwò nàkpɔ kuxi siwo nèdoa goe gbɔe? Nu ka tae nàte ŋu aka ɖe ŋugbedodo siwo le eme dzi?


text:
Afɔfiɛ
Afɔfiɛ (alo April) enye ɣleti enelia le fea me. Ɣleti sia le Gregoria ɣletigbãlea me. Ŋkeke 30 ye le ɣleti sia kpakple etɔ̃ bubuwo me.
Ɣleti sia fe ŋkɔ ɖeka tso Aprilis le Latingbe me. Egɔme enye aperire alo ʋuʋum elabena ɣeyiɣi sia me sefofowo tsena le wo de. Helatɔwo hã yɔna ɣeyiɣi sia be ἁvoιEις (ʋuʋum). Esime Romatɔwo tsɔ wofe mawuwo fe ŋkɔwo na ɣletiawo ta la, wobui be woyɔne be Aprilis si tso Helatɔwo fe mawuawo ɖeka Afrodite fe ŋkɔme.
Anglo-Saxontɔwo tsɔ ŋkɔ na ɣleti sia be Oster-monath alo Eostur-monath si nye wofe mawu ɖeka Eostre alo Ostara fe ŋkɔ. Ŋkɔ sia me Easter tso.


text: 42 Kpɔ ɖa! Nye subɔla,+ ame si melé ɖe te!Nye ame tiatia,+ ame si fe nu dze ŋunye!*+Metsɔ nye gbɔgbɔ de eme.+Ahe dzɔdzɔenyenye vɛ na dukɔwo.+2 Mado ɣli alo ado afa o,Eye mana woase efe gbe le kpɔdomee o.+3 Maɖe afla ŋeŋe la le enu o,Eye mele ɖovu bibi si le tsitsim la tsi ge o.+Ahe dzɔdzɔenyenye vɛ le nyatefe me.+4 Ðeɖi mate eŋu o, eye efe lãme magbɔdzɔ o, va se ɖe esime wòɖo dzɔdzɔenyenye anyi le anyigba dzi;+Ƒukpowo le mɔ kpɔm na efe se* la.5 Ale Mawu vavã Yehowa,Dzifowo Wɔla, Mawu Gã si hea wo me,+Ame si keke anyigba kple edzinuwo ɖe enu,+Ame si naa agbegbɔgbɔ edzinɔlawo+Kple gbɔgbɔ ame siwo zɔa edzi la, gblɔe nye esi:+6 “Nye Yehowa ye yɔ wò le dzɔdzɔenyenye me,Eye melé wò asi.Makpɔ tawò, eye mana nànye nubabla na dukɔwo,+Kple kekeli na dukɔwo,+7 Ne nàʋu ŋku na ŋkuagbãtɔwo,+Ne nàɖe gamenɔlawo tso gaxɔ* meKple ame siwo bɔbɔ nɔ viviti me la tso gaxɔ me.+8 Nyee nye Yehowa. Ŋkɔnyee;Nyematsɔ nye ŋutikɔkɔe ana ame bubu aɖeke o,*Alo atsɔ nye kafukafu ana legbawo o.+9 “Kpɔ ɖa nya gbãtɔwo va eme,Azɔ mele yeyewo gblɔm.Megblɔ wo na mi hafi woava dzɔ.”+10 Midzi ha yeye na Yehowa,+Midzi efe kafukafuhawo tso anyigba fe mlɔenuwo,+Mi ame siwo toa atsiafu dzi kple mi atsiafumenuwo,Mi fukpowo kple wo dzi nɔlawo.+11 Gbegbe kple efe duwo nakɔ gbe dzi,+Kɔfe siwo dome Kedar+ le hã nekɔ gbe dzi.Agakpedzinɔlawo netso aseye.Wonedo ɣli sesĩe tso towo tame.12 Mina woatsɔ ŋutikɔkɔe ana Yehowa,Eye woaɖe gbefã efe kafukafu le fukpowo dzi.+13 Yehowa ado abe kalẽtɔ ene.+Ade dzo eɖokui me abe aʋawɔla ene.+Ado ɣli, ɛ̃, ado aʋaɣli;Aɖu efe futɔwo dzi.+14 “Mezi ɖoɖoe etefe didi.Mezi kpi, eye meɖu ɖokuinye dzi.Maŋè eye malɔ gbɔgbɔtsixe ɖe fo anɔ gbɔgbɔm fuxefuxeAbe nyɔnu si le ku lém ene.15 Magblẽ towo kple togbɛwo,Eye mana wo dzi gbewo katã nafu.Mana tɔsisiwo nazu fukpowo,*Eye mana tawo namie.+16 Makplɔ ŋkuagbãtɔwo to mɔ si womenya o la dzi;+Mana woato tofe si womenya o.+Mana viviti si le wo ŋgɔ la nazu kekeli,+Eye tefe glidzaglidza nazu sɔsɔefe.+Nu siae mawɔ na wo, eye nyemagblẽ wo ɖi o.”17 Ame siwo ɖoa ŋu ɖe legbawo ŋu,Ame siwo le gbɔgblɔm na galegbawo* be: “Miawoe nye míafe mawuwo”+ la,Woagbugbɔ wo ɖe megbe, eye ŋu akpe wo vevie.18 Mi tokunɔwo, mise nu;Eye mi ŋkuagbãtɔwo, mifɔ mo dzi miakpɔ nu.+19 Ame kae nye ŋkuagbãtɔ, ɖe menye nye subɔlae oa,Eye ame kae nye tokunɔ abe nye dɔla si medɔ la ene?Ame kae nye ŋkuagbãtɔ abe ame si woɖo etefe na ene,Eye ame kae nye ŋkuagbãtɔ abe Yehowa fe subɔla ene?+20 Èkpɔ nu geɖe, ke mèlé ŋku ɖe wo ŋu o.Èke to, gake mèse naneke o.+21 Edze Yehowa ŋuBe yeado gã yefe se* la ahadoe ɖe dzi le efe dzɔdzɔenyenye la ta.22 Ke dukɔ si woha, eye woda adzoe lae wonye,+Wo katã wotsi do me, eye woɣla wo ɖe gaxɔwo me.+Woha wo, ke ame aɖeke meli axɔ na wo o,+Woda adzo wo, ke ame aɖeke meli agblɔ be: “Gbugbɔ wo vɛ!” o.23 Mia dometɔ kae alé to ɖe nya sia ŋu?Ame kae afu to anyi ahalé ŋku ɖe nu siwo gbɔna dzɔdzɔ ge la ŋu?24 Ame kae tsɔ Yakob de asi be woaha,Eye wòtsɔ Israel de asi na adzodalawo?Ðe menye Yehowa, Ame si ŋu míewɔ nu vɔ̃ ɖo ye oa?Wogbe efe mɔwo dzi zɔzɔ,Eye womeɖo to efe se* la o.+25 Eya ta etrɔ efe dɔmedzoe,Efe dziku, kple aʋawɔwɔ+ fe fuwɔame kɔ ɖe Israel dzi.Aʋa la fe dzo fiã nu sia nu si fo xlãe, ke mede dzesii o.+Dzoa lé flaflafla ɖe eŋu, ke mede dzi gbɔ nɛ o.+


text:
Nu Si Tae Afi Si Míafe Ŋutete Se Ðo Nyanya Le Vevie
“Ame siwo nyaa afi si wofe ŋutete se ɖo la si mee nunya le.”—LOD. 11:2.
HADZIDZI: 38, 69
1, 2. Nu ka tae Mawu megakpɔ ŋudzedze ɖe Saul ŋu o? (Kpɔ nɔnɔmetata si le nyati sia fe gɔmedzedze.)
ESIME blema Israel Fia Saul dze fiaɖuɖu gɔme la, enye ame aɖe si nya afi si efe ŋutete se ɖo eye wodea bubu eŋu. (1 Sam. 9:1, 2, 21; 10:20-24) Gake esi wòzu fia ɣeyiɣi kpui aɖe megbe la, eva zu ɖokuiŋudzela. Esi Mawu fe nyagblɔɖila Samuel meva Gilgal ɖe game si woɖo dzi o la, Saul mete ŋu ɖu eɖokui dzi o. Filistitɔwo ho aʋa, eye Israel-viwo nɔ kakam le Saul ŋu. Anya gblɔ na eɖokui be, ‘Ele be maɖe afɔ kaba hafi wòatsi megbe.’ Eya ta esa vɔ na Mawu, nu si se meɖe mɔ be wòawɔ o. Esia medze Yehowa ŋu o.—1 Sam. 13:5-9.
2 Esi Samuel va Gilgal mlɔeba la, eka mo na Saul. Saul melɔ̃ ɖe edzi be nu si yewɔ la menyo o, ke boŋ enɔ taflatsɛ dom eye wòda fɔbubua ɖe ame bubuwo dzi gɔ̃ hã. (1 Sam. 13:10-14) Tso ekema dzi la, Saul gaɖe afɔ gbegblẽ bubuwo, si wɔe be Yehowa gbee be maganye fia ɖe Israel dzi o. Gawu la, efe nu megadze Yehowa ŋu o. (1 Sam. 15:22, 23) Togbɔ be Saul dze fiaɖuɖu gɔme nyuie hã, meva wu enu nyuie kura o.—1 Sam. 31:1-6.
3. (a) Nu kae nye ame geɖe fe susu le nɔnɔme nyui si nye dzesidede afi si ame fe ŋutete se ɖo ŋu? (b) Biabia kawoe wòhiã be míakpɔ ŋuɖoɖo na?
3 Le hoʋiʋli fe xexe sia me la, ame geɖe susuna be ele be yewoaʋli axɔ ŋgɔ na ame bubuwo. Le esia wɔwɔ me la, wofoa adegbe be yewonyo wu ame bubuwo. Le kpɔɖeŋu me, sinimawɔla xɔŋkɔ aɖe si va zu dunyahela gblɔ gbe ɖeka be: “Dzesidede afi si ame fe ŋutete se ɖo fe nyaa mekam o, eye nyemadi be wòaku ɖe ŋunye gbeɖe o.” Gake nu ka tae dzesidede afi si ame fe ŋutete se ɖo fe nyaa gale vevie kokoko? Nu kae nɔnɔme nyui sia fia, eye nu kae mefia o? Aleke míawɔ alé nɔnɔme nyui sia me ɖe asi ne míedo go kuxiwo alo amewo fo nya ɖe mía nu? Míaɖo biabia eve gbãtɔwo ŋu le nyati sia me. Míaɖo etɔ̃lia ŋu le nyati si kplɔ esia ɖo me.
NU KA TAE DZESIDEDE AFI SI AME ƑE ŊUTETE SE ÐO LE VEVIE?
4. Nu kae nye ɖokuisinuwɔwɔ?
4 Biblia ɖee fia be dzesidede afi si ame fe ŋutete se ɖo kple ɖokuidodoɖedzi menyina o. (Xlẽ Lododowo 11:2.) Esi David dze nunya ta la, ebia Yehowa be ‘wòana yeafo asa na ɖokuiŋudzedze [alo ɖokuisinuwɔwɔ].’ (Ps. 19:13) Nu kae nye “ɖokuisinuwɔwɔ”? Ne ame aɖe tsi klokloklo dzi alo tsɔ ɖokuiŋudzedze wɔ nane si mekpɔ mɔ awɔ o la, ke ele ɖokuisinu wɔm. Esi míenyi nu vɔ̃ dome ta la, mí katã míeɖea nɔnɔme sia fiana ɣeaɖewoɣi. Gake abe ale si Fia Saul fe kpɔɖeŋua ɖee fia ene la, ne ɖokuisinuwɔwɔ va zu numame na mí la, míafe nu magava dze Mawu ŋu o. Psalmo 119:21 gblɔ tso Yehowa ŋu be: ‘Èkaa mo na ɖokuiŋudzelawo.’ Nu ka tae?
5. Nu ka tae ɖokuisinuwɔwɔ nye ŋkubiãnya?
5 Ðokuisinuwɔwɔ nye vodada si nye ŋkubiãnya wu dadafu le manyamanya me. Gbã, ne míewɔ nu ɖokuiŋudzedzetɔe la, efia be míetsɔ bubu si Yehowa, míafe Dziɖulagã la, dze na la nɛ o. Evelia, ne míewɔa nu si míekpɔ mɔ awɔ hafi o la, esia ate ŋu ade masɔmasɔ mía kple ame bubuwo dome. (Lod. 13:10) Etɔ̃lia, ne eva dze fãa be míewɔ nu ɖokuiŋudzedzetɔe la, esia ate ŋu ahe ŋukpe kple vlodoame gɔ̃ hã ava mía dzi. (Luka 14:8, 9) Nu nyui aɖeke medona tso ɖokuisinuwɔwɔ me o. Ŋɔŋlɔawo ɖee fia be dzesidede afi si míafe ŋutete se ɖoe nye nu nyuitɔ wòle be míawɔ ɣesiaɣi.
NU KAE WÒBIA BE AME NADE DZESI AFI SI EƑE ŊUTETE SE ÐO?
6, 7. Nu kae nye ɖokuibɔbɔ, eye aleke ɖokuibɔbɔ do fome kple dzesidede afi si ame fe ŋutete se ɖo?
6 Kadodo kplikplikpli le ɖokuibɔbɔ kple dzesidede afi si ame fe ŋutete se ɖo dome. Le Biblia me la, nu si ɖokuibɔbɔ fiae nye be dada alo ɖokuidodoɖedzi fe gbɔgbɔ naganɔ ame me o. Woate ŋu aɖɔe be tamebɔbɔɖeanyi. (Flp. 2:3) Zi geɖe la, ɖokuibɔbɔla nyaa afi si efe ŋutete se ɖo, enyaa nu siwo wòate ŋu awɔ, elɔ̃na ɖe efe vodadawo dzi, exɔa ame bubuwo fe susuwo eye wòsrɔ̃a nu tso wo gbɔ. Ðokuibɔbɔlawo fe nu dzea Yehowa ŋu ŋutɔ.
7 Le Biblia me la, dzesidede afi si ame fe ŋutete se ɖo bia be míagabu mía ɖokui ŋu fũu wu ale si dze o eye míanya nu si tututu míate ŋu awɔ. Le gbe gbãtɔ siwo me woŋlɔ Biblia ɖo la, ale si nɔnɔme sia nana míewɔa nu ɖe ame bubuwo ŋu dzi koŋue wòhe susu yi.
8. Nu kawoe ana míakpɔe adze sii be ɖokuiŋudzedze fe gbɔgbɔ ɖo mía me?
8 Nu kae ana míade dzesii be míele mía ɖokui ŋu dzem? Bu dzesiawo dometɔ ʋɛ aɖewo ŋu kpɔ. Ate ŋu adzɔ be míeva le mía ɖokui bum be míenyo wu ame bubuwo alo mɔnukpɔkpɔ siwo su mía si la wɔe be míele dadam. (Rom. 12:16) Ðewohĩ míeva le susu hem va mía ɖokui dzi fũu akpa. (1 Tim. 2:9, 10) Alo míeva le tɔ tem ɖe míafe susuwo dzi le ɖofe si le mía si, ame siwo míedea ha kpli alo nu si míawo ŋutɔwo míesusu ko ta. (1 Kor. 4:6) Ne míewɔ nu alea la, zi geɖe la, míenyana gɔ̃ hã be míewɔ nu wògbɔ eme heva zu ɖokuiŋudzela alo ɖokuisinuwɔla o.
9. Aleke wòdzɔe be ame aɖewo va zu ɖokuiŋudzelawo? Gblɔ Biblia me kpɔɖeŋu aɖe.
9 Ame sia ame ate ŋu ava zu ɖokuiŋudzela ne eɖe mɔ ŋutilãmenudzodzrowo ɖu edzi. Nu gã didi, ŋubiabiã kple dziku dzi maɖumaɖu na ame aɖewo wɔ nu dadatɔe. Ame siwo ŋu Biblia fo nu tsoe abe Absalom, Uziya kple Nebukadnezar ene fo wo ɖokuiwo ɖe ŋutilã la fe dɔwɔwɔwo me, eye Yehowa bɔbɔ wo ɖe anyi le esi wodo wo ɖokuiwo ɖe dzi ta.—2 Sam. 15:1-6; 18:9-17; 2 Kron. 26:16-21; Dan. 5:18-21.
10. Nu ka tae mele be míanɔ ʋɔnu drɔ̃m amewo o? Gblɔ Biblia me kpɔɖeŋu aɖe.
10 Ame aɖewo wɔa nu ɖokuiŋudzedzetɔe le susu bubu aɖewo ta. Bu Biblia me kpɔɖeŋu siwo dze le mawunyakpukpui siawo me ŋu kpɔ: 1 Mose 20:2-7 kple Mateo 26:31-35. Ðe Abimelek kple Petro wɔ nu ɖokuiŋudzedzetɔea? Ðe wòanye be womenya ale si tututu nɔnɔmea le o alo womebu nuwo ŋu hafi ɖe afɔ oa? Esi wònye be míate ŋu akpɔ ame fe dzi me o ta la, nu si sɔ, si me lɔlɔ̃ le ye nye be míafo asa na ʋɔnudɔdrɔ̃ amewo ɖe nu si wowɔ ta.—Xlẽ Yakobo 4:12.
NYA WÒ WƆƑE LE MAWU ƑE HABƆBƆA ME
11. Aleke dzesidede afi si míafe ŋutete se ɖo do fome kple míafe wɔfe le Mawu fe habɔbɔa me nyanya?
11 Dzesidede afi si ame fe ŋutete se ɖo bia be ame nanya efe wɔfe le Mawu fe habɔbɔa me. Esi Yehowa nye ɖoɖo fe Mawu ta la, ena wɔfe mía dometɔ ɖe sia ɖe le efe habɔbɔa me. Wɔfe si le ame sia ame si le hamea me la to vovo, ke hã mía dometɔ ɖe sia ɖe le vevie. Yehowa na ŋutete kple nunana vovovowo mía dometɔ ɖe sia ɖe le efe amenuveve nu. Míate ŋu awɔ wo ŋu dɔ atsɔ ahe ŋutikɔkɔe vɛ nɛ eye míakpe ɖe ame bubuwo ŋu. (Rom. 12:4-8) Wɔfe si Yehowa na mí le efe habɔbɔa me la na míezu afedzikpɔla siwo dzi wòka ɖo hedea bubui, eye wòkpɔa mɔ be míawɔ nunana siwo yena mí la ŋu dɔ nyuie.—Xlẽ 1 Petro 4:10.
12, 13. Nu ka tae mele be wòawɔ nuku na mí ne subɔsubɔmɔnukpɔkpɔ si le mía si le Mawu fe habɔbɔa me la trɔ o?
12 Ke hã, subɔsubɔmɔnukpɔkpɔ si le mía si le Mawu fe habɔbɔa me ate ŋu atrɔ. Bu Yesu fe kpɔɖeŋua ŋu kpɔ. Le gɔmedzedzea me la, woa kple Yehowa ɖeɖe koe nɔ anyi. (Lod. 8:22) Emegbe ewɔ dɔ kple Yehowa wowɔ mawudɔla bubuwo, míafe xexe gbahooa kple amegbetɔwo. (Kol. 1:16) Esia megbe la, Mawu de dɔ bubu asi na Yesu be wòava wɔ le anyigba dzi, si bia be woadzii wòanye vidzĩ wɔnamanɔŋutɔ hafi ava tsi. (Flp. 2:7) Esi Yesu tsɔ efe agbe sa vɔe megbe la, etrɔ yi dzifo be wòava zu Mawu Fiaɖufea fe Fia le fe 1914 me. (Heb. 2:9) Gake menye emae anye zi mamlɛtɔ si efe dɔdeasi atrɔ o. Le Yesu fe Ƒe Akpe Ðeka Dziɖuɖua fe nuwuwu la, atsɔ efe Fiaɖufea ade asi na Yehowa ale be “Mawu nanye nuwo katã na ame sia ame.”—1 Kor. 15:28.
13 Ele be wòanɔ susu me na mí be míafe wɔfe le Mawu fe habɔbɔa me ate ŋu atrɔ le ɣeyiɣi aɖe megbe, eye zi geɖe la, etsoa tiatia siwo míawo ŋutɔwo míewɔ gbɔ. Le kpɔɖeŋu me, tre ye nènye tsã eye fifia nèɖe srɔ̃a? Ðe viwo va le asiwò fifia? Esi nètsi fifia la, ɖe nèva le agbe tsɛ nɔm be yeate ŋu awɔ ɣeyiɣiawo katã fe subɔsubɔdɔa? Tiatia mawo dometɔ ɖe sia ɖe vana kple efe mɔnukpɔkpɔwo kpakple agbanɔamedziwo. Ne nuwo trɔ le míafe agbe me la, esia ate ŋu ana mɔnukpɔkpɔ mí be míagawɔ geɖe loo alo aɖe míafe wɔfe dzi akpɔtɔ. Sɔhɛ alo ame tsitsi ye nènyea? Ðe nèle lãmesẽ nyui mea, alo lãmesẽnyawo mede dziwò tututu o? Yehowa bua akpa si mía dometɔ ɖe sia ɖe ate ŋu awɔ nyuie wu le efe subɔsubɔdɔa me ŋu ɣesiaɣi. Nu si míate ŋu awɔ koe wòbiana tso mía si eye ekpɔa ŋudzedze ɖe nu sia nu si míewɔna ŋu ale gbegbe.—Heb. 6:10.
14. Aleke dzesidede afi si míafe ŋutete se ɖo ate ŋu akpe ɖe mía ŋu míakpɔ dzidzeme kple dzidzɔ le nɔnɔme ɖe sia ɖe me?
14 Yesu kpɔ dzidzɔ le efe subɔsubɔdɔ ɖe sia ɖe me, eye míawo hã míate ŋu akpɔ dzidzɔ le mía tɔwo me. (Lod. 8:30, 31) Ame si nya afi si efe ŋutete se ɖo la kpɔa ŋudzedze ɖe agbanɔamedzi siwo su esi le hamea me ŋu. Metsia dzi be yeaxɔ subɔsubɔmɔnukpɔkpɔ bubuwo loo alo ʋãa ŋu ame bubuwo ɖe nu si wote ŋu le wɔwɔm ta o. Ke boŋ etsɔa efe ŋusẽ katã wɔa dɔ si wode asi nɛ eye wòkpɔa dzidzɔ kple dzidzeme tso eme, elabena enyae be Yehowa gbɔe wòtso. Le ɣeyiɣi ma ke me la, edea bubu wɔfe si Yehowa na ame bubuwo la ŋu tso efe dzi blibo me. Dzesidede afi si míafe ŋutete se ɖo wɔnɛ be míelɔ̃na faa tsɔa bubu si ame bubuwo dze na la naa wo hekpea asi ɖe wofe dɔwo ŋu.—Rom. 12:10.
NU SI DZESIDEDE AFI SI AME ƑE ŊUTETE SE ÐO MEFIA O?
15. Nu kae míate ŋu asrɔ̃ tso Gideon fe kpɔɖeŋua me?
15 Gideon ɖo kpɔɖeŋu ɖedzesi aɖe ɖi na mí le nya sia me. Esi Yehowa fe dɔla ɖe eɖokui fiae zi gbãtɔ la, Gideon gblɔ nɛ be ame tsɛe yenye eye menye ame ŋkutawoe yefe fometɔwo nye o. (Ʋɔn. 6:15) Esi Gideon xɔ dɔ si Yehowa de asi nɛ la, ekpɔ egbɔ be yese nu si Yehowa bia tso ye si la gɔme nyuie, eye wòbia efe mɔfiafia le dɔa wɔwɔ me. (Ʋɔn. 6:36-40) Dzi nɔ Gideon fo. Ke hã, edze aye eye wòwɔ nu ŋuɖɔɖotɔe. (Ʋɔn. 6:11, 27) Mewɔ mɔnukpɔkpɔa ŋu dɔ be ɖofe gã nasu ye si o. Ke boŋ, esi wònya kpɔ mɔnu ko la, etrɔ yi enɔfe.—Ʋɔn. 8:22, 23, 29.
16, 17. Ne ame si nya afi si efe ŋutete se ɖo le gbɔgbɔmeŋgɔyiyi ŋu bum la, nu kae nɔa susu me nɛ?
16 Dzesidede afi si ame fe ŋutete se ɖo mefia be mímaxɔ subɔsubɔmɔnukpɔkpɔ bubuwo alo aminya wo o. Ŋɔŋlɔawo de dzi fo na mí katã be míayi ŋgɔ le mawusubɔsubɔ me. (1 Tim. 4:13-15) Gake ɣesiaɣie esia biana be míaxɔ subɔsubɔmɔnukpɔkpɔ bubua? Mebia nenema kokoko o. Le Yehowa fe kpekpeɖeŋu me la, míate ŋu ayi ŋgɔ le akpa si wɔm míele le efe subɔsubɔdɔa me fifia me. Míate ŋu abi ɖe ŋutete siwo Mawu na mí la ŋu dɔ wɔwɔ me be míasubɔ eyama nyuie wu ahakpe ɖe ame bubuwo ŋu.
17 Ame si si nɔnɔme nyui sia le la bua nu si agbanɔamedzi yeye aɖe abia tso esi la ŋu gbã. Esia akpe ɖe eŋu be wòada nuwo kpɔ nyuie. Le kpɔɖeŋu me, ɖe wòate ŋu axɔ dɔ alo agbanɔamedzi yeye aɖe evɔ maŋe aɖaba afu nu bubu siwo le vevie la dzi oa? Ðe woate ŋu atsɔ dɔ si wɔm wòle fifia fe ɖe ade asi na ame bubu wòawɔ ale be wòate ŋu akpɔ vovo ɖe dɔdeasi yeyea ŋua? Ne biabia siawo dometɔ ɖeka alo evea siaa fe ŋuɖoɖo nye ao la, ɖewohĩ ame aɖe li si ate ŋu awɔ dɔa nyuie wu. Ne míedo gbe ɖa heda nuwo kpɔ nyuie la, akpe ɖe mía ŋu be mímado agba na mía ɖokui wòagbɔ míafe ŋutete ŋu o. Eya ta míaxɔ agbanɔamedzia o.
18. (a) Nu kae ame si nya afi si efe ŋutete se ɖo la awɔ ne wode dɔ yeye asi nɛ? (b) Aleke nya siwo le Romatɔwo 12:3 la ku ɖe ame ma tɔgbi ŋu?
18 Ne míexɔ agbanɔamedzi yeye la, Gideon fe kpɔɖeŋua ɖoa ŋku edzi na mí be, Yehowa fe mɔfiafia kple yayra manɔmee la, míate ŋu akpɔ dzidzedze o. Esia me kɔ, elabena Ŋɔŋlɔawo gblɔ be ‘míabɔbɔ mía ɖokui ɖe anyi ahazɔ kple mía Mawu’ la. (Mika 6:8) Eya ta ɣesiaɣi si míexɔ agbanɔamedzi yeye aɖe la, ehiã be míado gbe ɖa ahabu mɔfiame ɖe sia ɖe si Yehowa na mí to efe Nyaa kple efe habɔbɔa dzi ŋu. Mele be míaɖo ŋu ɖe míafe gɔmesese ŋu o, ke boŋ míazɔ ɖe Yehowa fe mɔfiafia si nyo wu sãsãsã la dzi. Mina míaɖo ŋku edzi be menye míafe ŋutetee ‘doa gã mí’ o, ke boŋ Yehowa fe ɖokuibɔbɔ ye. (Ps. 18:35) Eya ta ne míetiae be míabɔbɔ mía ɖokui ɖe anyi ahazɔ kple Mawu la, esia akpe ɖe mía ŋu be mímabu mía ɖokui ŋu wu ale si dze o eye mímasusu be míele ɖeke me hã o.—Xlẽ Romatɔwo 12:3.
19. Susu kawo tae wòle be míanya afi si míafe ŋutete se ɖo?
19 Ame si nya afi si efe ŋutete se ɖo la tsɔa bubu si Yehowa dze na la nanɛ, elabena Yehowae nye mía Wɔla kple Xexea Me Katã Ƒe Dziɖulagã. (Nyaɖ. 4:11) Nɔnɔme nyui sia kpena ɖe mía ŋu míewɔa dɔ si wode asi na mí le Mawu fe habɔbɔa me la nyuie eye míekpɔa ŋudzedze ɖe eŋu. Ekpena ɖe mía ŋu hã míefoa asa na nu si medze o wɔwɔ, eye míedoa ɖekawɔwɔ ɖe ŋgɔ le Yehowa fe amewo dome. Eʋãa mí be míabu ame bubuwo be wonye gã wu mí, eye wònana míeɖɔa ŋu ɖo hefoa asa na vodada siwo nye ŋkubiãnya. Le susu siawo ta, dzesidede afi si ame fe ŋutete se ɖo gale vevie na Mawu fe amewo, eye Yehowa dea asixɔxɔ ame siwo tu nɔnɔme nyui sia ɖo la ŋu. Ke ne dodokpɔwo va mía dzi ya ɖe? Nyati si kplɔ esia ɖo la akpe ɖe mía ŋu míayi edzi alé nɔnɔme nyui sia me ɖe asi le ɣeyiɣi sesẽwo gɔ̃ hã me.


text:
NYABIASE 5
Nu Kae Mawɔ Ne Nye Sukuhatiwo Ðia Nunye?
NU KAE NÀWƆ?
Kpɔ nudzɔdzɔ sia ɖa le susu me: Thomas medi be yeayi suku egbea o. Medi be yeayii etsɔ hã o. Eye megadi be yeayii kura o. Nya la katã dze egɔme ɣleti etɔ̃ aɖewoe nye esia esime efe sukuhatiwo te eŋuti gbegblẽ. Eyome wotsɔ megbeŋkɔwo nɛ. Ɣeaɖewoɣi la, sukuvi aɖewo foa efe sukugbalẽ le esi hewɔna abe ɖe womenya hafi wɔe o ene. Ɣeaɖewoɣi hã la, ame aɖewo tutunɛ le megbe, gake ne etrɔ kpɔ sukuviawo la, menyaa wo dometɔ si tutu ye o. Etsɔ si va yi la, amenuɖianuwo wɔwɔ ɖe Thomas ŋu va do gã ɖe edzi esi wofe sukuvi aɖewo ŋlɔ nu le internet dzi tsɔ do vɔvɔ̃ nɛ be . . .
Ne wòe nye Thomas ɖe, nu kae nàwɔ?
TƆ NÀBU EŊU KPƆ!
Àte ŋu awɔ nane tso nɔnɔmea ŋu! Le nyatefe me la, àte ŋu anɔ te ɖe anyrawɔlaa nu kɔmadamadae. Aleke nàwɔ esiae?
LÉ ÐOKUIWÒ KPOO. Biblia gblɔ be: “Bometsila dudua efe seselelãme katã kɔna ɖi, ke nunyala léa enu tufafatɔe.” (Lododowo 29:11) Ne èlé ɖokuiwò kpoo, vevietɔ le gota gome la, ame siwo le nuwò ɖiam la ava dzudzɔ.
MÈGAWƆ WƆÐENUI O. Biblia gblɔ be: “Migaɖo vɔ̃ vɔ̃ tefe na ame aɖeke o.” (Romatɔwo 12:17) Ðeko wɔɖenuiwɔwɔ ana nya la nanyra ɖe edzi.
MÈGADE ÐOKUIWÒ NYA ME O. Biblia gblɔ be: “Aɖaŋudzela kpɔa afɔku gbɔna eye wòɣlaa eɖokui.” (Lododowo 22:3) Ne anya wɔ la, fo asa na ame siwo ate ŋu awɔ amenuɖianuwo ɖe ŋuwò kple nɔnɔme siwo me esia ate ŋu adzɔ le la keŋkeŋ.
ÐO NYA ŊU NƐ LE MƆ SI MAKPƆ MƆ NA O NU. Biblia gblɔ be: “Nyaŋuɖoɖo fafɛ tsia dziku nu.” (Lododowo 15:1) Àte ŋu atsɔ amea fe nyaa awɔ nukonyae gɔ̃ hã. Le kpɔɖeŋu me, ne woko wò be èlolo akpa la, àte ŋu akɔ abɔta dzi agblɔ be, “Mekpɔe be ele be maɖi ku vie!”
DZO LE AMEA GBƆ. Nora si xɔ fe 19 gblɔ be: “Ne èzi ɖoɖoe hedzo le amenuɖialaa gbɔ kpoo la, àɖee fia be yetsi le susu me eye yesesẽ wui. Àɖee fia be yeɖua ye ɖokui dzi; nɔnɔme sia mele amenuɖialaa si o.”—2 Timoteo 2:24.
KA ÐE ÐOKUIWO DZI. Zi geɖe la, ame siwo dia ge le ame ŋu kpɔa ame siwo meka ɖe wo ɖokuiwo dzi o eye womate ŋu aʋli wo ɖokuiwo ta o la dzea sii. Gake wo dometɔ geɖe adzudzɔ gedidi le ŋuwò ne wokpɔe be mèle mo nam yewo o.
GBLƆE NA AME AÐE. Ame aɖe si nye sukunufiala tsã gblɔ be: “Made dzi fo na ame sia ame si nu ɖiam wole la be wòakɔ nu le edzi. Esiae nye nu nyuitɔ, eye ate ŋu awɔe hã be amea magawɔ nu sia ɖe ame bubuwo hã ŋu o.”


text:
Dzidziɖedzi nyakaka kuɖe Esperantogbe, gbededzuta ŋuti
(Me srɔ Esperantogbe esi mele ɖevime. Tɔnye foanu kplim le Esperantogbe me.) Alea ye sukukɔkɔde ɖetsugbui aɖe, si srɔ esperantogbe la le afeme la nɔa asem kam enye esi. Vaseɖe egbe, egale gbe la dom kple fofoa kpakple etɔ ɖetugbui aɖewo siwo wo dogo le efe ɖevime le Esperantofomeawo fe gododowo me. Gawu la, edoa gbegbɔgblɔ bubu aɖewo hã.
Kpɔ nudzɔdzɔwo kuɖe Zamenhof ŋuti le xexe la me to xexedutata la me
Tata gbãtɔ esime wonye sukuvi ko.
Ludoviko Zamenhof ye ɖo Esperantogbe, gbededzuta sia si trɔzu gbe dzɔkple ame na ame akpe akpewo la fe gɔme anyi. Efe ku fe alafa deka lia dze afɔfiɛ 14 lia gbe. Unesko bui abe ame ŋkuta siwo wɔdɔ kuɖe amegbetɔwo dzɔdzɔme ŋtinya ŋu la dometɔwo deka ene eye wode yefe ŋkuɖodzi ŋkeke sia ɖe efe ŋkuɖodzigbalẽ le fè 2016 kple 2017 lia la me. Wodzi Zamenhof le Bjalistok dzu si nye gbegbɔgblɔ sɔgbɔ dzu, si egbe la, le Poland ɣedzefe dziehe lɔfo la me. Yefe agbenɔɣi yɔ kple dzre siwo nɔ hebritɔwo kple rɔshiawo dome, kpakple polandtɔwo kple dzamawo dome. Abe sukuvi ene la, eɖui eɖokui dzi be yeawɔ gbegbɔgblɔ aɖe si anye amesiame tɔ eye wo ateŋu asrɔ̃e le ɣeyiyi kpui me, alebe woateŋu avɔ adzrewo to amenɔewo gɔmesese le dzizizi manɔmi me. Ewɔ tata gbãtɔ la le fè 1878 lia me le efe fè 19 lia xɔxɔ me le kadede me kple etɔ sukuvi aɖewo – eye woteŋu dzi ha hã le gbegbɔgblɔ yeye la me.
Dɔkta Esperanto – ame si le mɔ kpɔm.
Zamenhof srɔ̃ nu kuɖe dɔyɔyɔ ŋuti eye wozu ŋku dɔyɔla. Eɖɔ yefe gbe dedzuta la ɖo eye woɖee ɖego le fe 1887 lia me le srɔɖeɖe kpekpeɖewu si toa wɔnɛ la me. Eda ŋkɔ ɖe eɖokuidzi be “Dokta Esperanto” . “Esperanto” gɔme yenye “amesi le mɔ kpɔm”; ekpɔmɔ na gbe la kaka ɖe xexe blibo la me eye kpeɖe esia ŋuti la be, gbe la woakpe ɖe amewo ŋuti le wonɔewo gɔmesese kple dzrewo vɔvɔ le dzukɔ vovowo dome me la me.
Gbeŋutise kpui gɔmeɖose le 16 ko me.
Le agbalẽ gbãtɔ (le Esperantogbe me „Unua Libro“) la me la, miateŋu akpɔ kpɔkplɔyiɖeme, gbeŋutise kpui le gɔmeɖose wuiade ko me kpakple nyagɔmeɖegbalẽ; le gɔmedzedzeame la wota agbalẽ la ɖe gbegbɔgblɔ atɔ me: rɔshagbe, polandgbe, frãsegbe, dzamagbe eye emegbe la ɖe ŋlɛsigbe me.
Xexeame takpekpe gbãtɔ le fè 1905 lia me.
Egbe dedzuta, si woateŋu asrɔ̃ bɔbɔe kaba wu gbegbɔgblɔ siwo li tsã la fe nya ɖi hoo – elabena ema tɔgbi nɔ anyi eye woyɔe be, Volapuik, kake eya la mele bɔbɔe na sɔsrɔ̃ o. Le fè eve megbe esi agbalẽ gbãtɔ do la, Esperantogbe habɔbɔwo bɔ ɖi, eye wonɔa nyadzɔdzɔgbalẽwo kple agbalẽ bubuwo hã tam le gbeyeyi la me. Le fè 1905 lia me le Boulogne-sur-Mer la, wowɔ Esperantogbe xexeame takpekpe gbãtɔ, eye ame 700 sɔm kpɔ gome le eme; amesiawo tso dzu vovovowo me. Wodo Zamenhof ɖe dzi abe “Afetɔgã” ene.
Ekaka le anyigbawo kata dzi.
Agbalẽ siwo woateŋu akpɔ le esperantogbe me la wofe xexle me dzi ɖe edzi. Zamenhof ŋutɔ hã ɖe agbalẽ aɖewo gɔme: Hamleto, La rabistoj (Schiller), Nubabla xoxoa fe akpaɖewo kpakple Andersen fe hakpanyawo. Woɖo “gbeŋubuha” gɔme anyi, si bua tame kuɖe gbe la fe babiawo ŋuti, woɖo xexeame godoo esperantogbe hatsotso hã anyi, ye nye „Universala Esperanto-Asocio (UEA)“. Le fe 1912 lia me, esi fè 25 sɔm wo vayi le agbalẽ gbãtɔ ɖeɖe ɖego vɔ megbe la, Zamenhof ɖoe be ye maga nye gbeaŋuti dɔwɔlawo ŋgɔnɔla o. Ke tso ema dzi la wole woɖokui si. Azɔ̃, hafi xexeme ʋa gã gbãtɔ nadzɔ la, esperantogbe la gẽ ɖe anyigbawo kata dzi.
Kuku bla.
Zamenhof fe dzi kple dzɔfitowo nɔa fu ɖem nɛ vevie ŋutɔ; nusia wɔebe, etɔ dɔwɔwɔ te. Eye woku le Varsovia le afɔfiɛ 14 lia gbe le fè 1917 lia me.
Gbedzi gbegbɔgblɔdukɔ
Efe agbalẽ, “Esperanto, gbededzuta”, kpɔ edola sɔgbɔ le dzuwo abe 130 ene me le xexe blibo la kata me; xexeame godoo esperantogbe hatsotso (UEA) ɖo dzukɔme hatsotsowo anyi le dukɔ 70 me. Ame akpe alafa alafawo dɔa esperantogbe, eye le numekukuwo me la, ame akpiwo hã srɔ̃ efe gɔmeɖose la. Eye ame akpe aɖewo hã dona esperantogbe la tso wofe dzidzime ke.
Agbalẽwo, hadzidzi, gbesiagbe nyadzɔdzɔwo so Shine…
To agbalẽ vi si wota le fè 1887 lia me la dzi la, wova ŋlɔ agbalẽwo abe akpe ewo sɔm ene; agbalẽŋlɔla abe 300 ene wo ŋlɔe tso esperantogbe la me ziɖeka. Nenema ke le fe siwo vayi me la, hadzidziwo dzi ɖe edzi le gbe la me; woateŋu akpɔ ha fomevi vovovowo abe rɔk, pɔp, hiphɔp, kple bubuawo le youtube yaʋala dzi. Shine dziɖuɖua ɖea nyadzɔdzɔwo ɖego gbesiagbe le Esperantogbe me. Gbesɔsrɔ̃ yaʋala geɖe fiana esperantogbe amewo; le Duolingo.com yaʋala dzi la, sukuviwo abe 800.000 ene ŋlɔ wo ŋkɔwo hena gbe la sɔsrɔ̃. Gbesiagbe la esperantogbe la le dzidzim ɖe edzi le xexe blibo la kata me.
Eŋlola: Louis v. Wunsch-Rolshoven Afelete Agbolo ye trɔe ɖe eʋegbe me
(Afelete AGBOLO, tel. 00228 91 33 33 66 ; yaʋala : agbolo77@yahoo.fr )
www.esperanto.net
Sources
- Recognition by UNESCO 2016/17
- Zamenhof on Esperanto as a family language
- Esperanto music
- Daily news in Esperanto from China
- Esperanto Wikipedia
- English Wikipedia in Esperanto
- Hungary, censuses 1990, 2001, 2011
- Esperanto examinations in Hungary, NYAK Institute
- Esperanto language courses through Duolingo.com
- First Esperanto book, “Unua Libro”, major tasks
- Governments offer help only when everything is ready
- Not so naïve
- Perhaps after several centuries
- First Esperanto book, 1887, three poems
- Esperanto compared with other languages. Several studies exist indicating that Esperanto is among the 50 languages most used internationally: Esperanto compared with other Latin-alphabet languages in 27th place by quantity of text in the Internet.
- Customarily, Internet offerings include Esperanto after between 20 and 50 other languages. In the Hungarian censuses, Esperanto appears as early as 1940 in 17th position compared with other languages. Today its position is around 15th.


text:
Àdi be yease nyati sia le gbe sia mea, %%?
JW LIBRARY
Nya Siwo Amewo Biana Edziedzi—JW Library (Windows)
Nya Siwo Amewo Biana Edziedzi—JW Library (Windows)
JW Library wɔa dɔ le dɔwɔnu siwo gbɔna dzi:
-
Windows 8 tablɛt kple kɔmpiutawo
Taflatsɛ JW Library yeyea mawɔ dɔ le Windows 8.0 dzi o. Da Windows 8.1 alo esi de ŋgɔ wu ema ɖe wò kɔmpiuta dzi ale be nàte ŋu anɔ dɔwɔnua dzi nu yeyewo kple agbalẽ yeyewo xɔm.
-
Asitelefon siwo dzi Windows 8 alo esiwo de ŋgɔ wu ema le
Mímewɔ ɖoɖo be wòawɔ dɔ le dɔwɔnu siwo gbɔna dzi o:
Wotsɔa gbe yeyewo kpenɛ tso ɣeyiɣi yi ɣeyiɣi. Ne èdi be yeakpɔ gbe vovovo siwo fe agbalẽwo le edzi la, zi Gbegbɔgblɔ dzi.
Amadedeawo dometɔ ɖe sia ɖe le tsitre ɖi na hatsotso enyi siwo me woma Biblia-gbalẽwo ɖo le Mawu Ƒe Nya La Me Nya Vevi Aɖewo fe Nyabiase 19 lia me.
JW Library fe dɔwɔwɔ nɔa ɖeka le asitelefon, kɔmpiuta kple bubuawo dzi. Gake ɣeyiɣi si woatsɔ nu yeyewo akpe dɔwɔnu siawo dometɔ aɖe dzi nuwo la ate ŋu ato vovo tso bubuawo tɔ gbɔ.
Ɖoe Ɖe Amewo
Ɖoe Ɖe Amewo
Eʋegbe
Nya Siwo Amewo Biana Edziedzi—JW Library (Windows)
https://assetsnffrgf-a.akamaihd.net/assets/m/802013204/univ/art/802013204_univ_sqr_xl.jpg


text:
KRISTOTƆWO ƑE AGBENƆNƆ KPLE SUBƆSUBƆDƆ—KPEKPEA ƑE NUSRƆ̃GBALẼ February 2017
Kpɔɖeŋudzeɖonyawo
Ale si míana Nyɔ! magazine kple Nya Nyui Si Tso Mawu Gbɔ! gbalẽ gbadzaa fe kpɔɖeŋudzeɖonyawo. Kpɔ kpɔɖeŋua dzi nàdzra wò ŋutɔ wò dzeɖonya ɖo.
NU XƆASI SIWO LE MAWU ƑE NYA LA ME
Toɖoɖo Yehowa Ana Wòayra Mí
Lɔlɔ̃ ʋãa Yehowa Mawu wòfiaa mɔ si dzi wòle be míato anɔ agbee la mí.
NU XƆASI SIWO LE MAWU ƑE NYA LA ME
Kristo Kpe Fu Ðe Mía Ta
Yesu fe ku na wokpɔ ŋuɖoɖo na nya si Satana tsɔ ɖe Mawu subɔlawo fe nutefewɔwɔ ŋu.
KRISTOTƆWO ƑE AGBENƆNƆ
Kpe Ðe Viwòwo Ŋu Be Woaxɔ Wɔlaa Dzi Ase Geɖe Wu
Afi kae viwòwo xɔe se be agbe dzɔ tso? Aleke nàkpe ɖe wo ŋu woaka ɖe edzi be Yehowae nye Wɔla la?
NU XƆASI SIWO LE MAWU ƑE NYA LA ME
‘Ðe Gbefã Yehowa Ƒe Amenuvefe La’
Ƒe ŋutɔŋutɔe Yehowa fe amenuvefe la nyea? Aleke ɣeyiɣi si ŋu wofo nu tsoe la ku ɖe Fiaɖufe gbefãɖeɖedɔa ŋui?
KRISTOTƆWO ƑE AGBENƆNƆ
Ðɔ Ŋu Ðo Le Agbalẽwo Mama Me
Wozãa ɣeyiɣi kple ga geɖe hafi taa agbalẽwo ɖona ɖe hameawo le xexea me godoo. Ðɔ ŋu ɖo ne èle agbalẽwo tsɔm na amewo.
NU XƆASI SIWO LE MAWU ƑE NYA LA ME
Dzifo Yeye Kple Anyigba Yeye La Ana Míakpɔ Dzidzɔ Geɖe
Aleke “dzifo yeye kple anyigba yeye” si ŋugbe Mawu do la doa ŋusẽ mí egbeae?
KRISTOTƆWO ƑE AGBENƆNƆ
Dzi Nedzɔ Wò Le Mɔkpɔkpɔ Me
Mɔkpɔkpɔ le abe seke ene. Ŋugbledede tso ŋugbe siwo Mawu do le efe Nyaa me ŋu ana wòanɔ bɔbɔe na mí be míawɔ nutefe eye dzi nadzɔ mí ne míedo go kuxi sesẽ siwo le abe ahom siwo ate ŋu agblẽ míafe xɔse dome ene.


text:
KRISTOTƆWO ƑE AGBENƆNƆ KPLE SUBƆSUBƆDƆ—KPEKPEA ƑE NUSRƆ̃GBALẼ March 2017
Kpɔɖeŋudzeɖonyawo
Ale si míana Gbetakpɔxɔ magazine kple nyatefe si ku ɖe Mawu Fiaɖufea ŋu fe kpɔɖeŋudzeɖonyawo. Kpɔ kpɔɖeŋua dzi nàdzra wò ŋutɔ wò dzeɖonya ɖo.
NU XƆASI SIWO LE MAWU ƑE NYA LA ME
“Meli Kpli Wò Be Maɖe Wò”
Esi Yehowa Mawu ɖo Yeremiya nyagblɔɖilae la, ese le eɖokui me be yemedze na dɔdeasia o. Aleke Yehowa ka ɖe edzi nɛ?
NU XƆASI SIWO LE MAWU ƑE NYA LA ME
Wodzudzɔ Mawu Ƒe Lɔlɔ̃nu Wɔwɔ
Israel-viwo susu be vɔ siwo yewo sana wònye kɔnu dzro ko la atsyɔ yewofe nu gbegblẽ wɔwɔwo dzi o. Yeremiya ʋu go wofe nu vɔ̃wo kple alakpanuwɔwɔwo vɔvɔ̃manɔmee.
KRISTOTƆWO ƑE AGBENƆNƆ
Ame Kawoe Le Yehowa Ƒe Lɔlɔ̃nu Wɔm Egbea?—Ale Si Míazãe
Zã agbalẽ gbadza sia nàtsɔ afia nu Biblia nusrɔ̃viwo be woava nya ame siwo Yehowa Ðasefowo nye, míafe dɔwɔnawo kple dɔ siwo wɔm habɔbɔa le.
NU XƆASI SIWO LE MAWU ƑE NYA LA ME
Ne Amegbetɔwo Wɔ Ðe Yehowa Ƒe Mɔfiamewo Dzi Ko Hafi Nu Adze Edzi Na Wo
Le blema Israel la, ame siwo wɔ Yehowa Mawu fe mɔfiamewo dzi la nɔ ŋutifafa me, wofe dzi dze eme, dzi dzɔ wo, eye nu dze edzi na wo.
KRISTOTƆWO ƑE AGBENƆNƆ
Ðo To Mawu—Ale Si Míazãe
Zã nɔnɔmetatawo kple ŋɔŋlɔawo nàtsɔ afia Biblia fe gɔmedzenufiafiawo ame siwo nuxexlẽ sesẽna.
NU XƆASI SIWO LE MAWU ƑE NYA LA ME
Israel-viwo Ŋlɔ Yehowa Be
Nu kae Yehowa Mawu di be yeafia Yeremiya esi wògblɔ nɛ be wòazɔ mɔ kilometa 2,000 ayi Frat-tɔsisia nu eye wòaɖi aklalalidziblanu la ɖe afi ma?
KRISTOTƆWO ƑE AGBENƆNƆ
Kpe Ðe Wò Ƒomea Ŋu Woaɖo Ŋku Yehowa Dzi
Ƒometadedeagu si ɖea vi wɔwɔ edziedzi akpe ɖe wò fomea ŋu be woaɖo ŋku Yehowa dzi. Aleke nàwɔ aɖu kuxi siwo le Ƒometadedeagu wɔwɔ me la dzi?


text:
HADZIDZI 45
Nye Ŋugbledede Nedze Ŋuwò
1. Nye gbe sia gbe ŋugbledede
Kple dzimesusuwo katã
Nedze ŋuwò Oo, Yehowa.
Li kem ɖe wò mɔ dzi sesĩe.
Ne dzimaɖitsitsiwo na
Alɔ̃ bu ɖem le zã me la,
Made ŋugble le wò Nya la
Kple nu siwo le dzɔdzɔe ŋu.
2. Nu si’o ŋu wofoa nu nyui le,
Si’o le dzadzɛ, nye nyatefe;
Ŋugbledede nu siawo ŋu
Ana makpɔ ŋutifafa.
Oo Ma’u, wò susuwo goglo,
Seɖofe meli na wo o.
Made ŋugble le wo ŋu ɖaa.
Nye dzi aku ɖe wo ŋu ɖaa.
(Kpɔ Ps. 49:3; 63:6; 139:17, 23; Flp. 4:7, 8; 1 Tim. 4:15 hã.)


text:
TA ETƆ̃LIA
Nukae Nye Mawu fe Tameɖoɖo na Anyigba La?
Nukae nye Mawu fe tameɖoɖo na amefomea?
Aleke futɔ aɖe tsi tre ɖe Mawu ŋui?
Aleke agbenɔnɔ anɔ le anyigba dzi le etsɔme?
1. Nukae nye Mawu fe tameɖoɖo na anyigba?
TAMEÐOÐO nyui ŋutɔ aɖee le Mawu si na anyigba la. Yehowa di be amewo nayɔ anyigba dzi anɔ dzidzɔ kpɔm ahanɔ lãmesẽ me. Biblia gblɔ be “Mawu tso abɔ ɖe Eden” eye wòna “ati vovovo, siwo nya kpɔna, siwo fe tsetse nyo na ɖuɖu la, mie.” Esi Mawu wɔ ŋutsu kple nyɔnu gbãtɔ, Adam kple Xawa vɔ la, eda wo ɖe abɔ dzeani si nye wofe afe me eye wògblɔ na wo be: “Midzi, ne miasɔ gbɔ, eye miayɔ anyigba la dzi, eye mianye agbo ɖe edzi.” (Mose I, 1:28; 2:8, 9, 15) Eyata Mawu fe tameɖoɖoe nye be amegbetɔwo nadzi vi, woakeke wofe paradisofea ɖe enu wòaxɔ anyigba bliboa dzi, eye woakpɔ lãwo dzi.
2. (a) Aleke míewɔ nya be Mawu fe tameɖoɖo na anyigba ava eme? (b) Nukae Biblia gblɔ tso agbe tegbee nɔnɔ ŋu?
2 Èbu be Yehowa Mawu fe tameɖoɖo be amewo nanɔ paradiso me le anyigba dzi la ava eme gbaɖegbea? Mawu gblɔ be: “Megblɔ nya . . . eye mawɔe hã.” (Yesaya 46:9-11; 55:11) Vavãe, Mawu awɔ nusi fe tame wòɖo la godoo! Egblɔ hã be ‘menye ɖe yewɔ anyigba la be wòatsi fuflu o, ke boŋ ɖe yewɔe be woanɔ edzi.’ (Yesaya 45:18) Amekawo fomevie Mawu di be woanɔ anyigba la dzi? Eye ɣeyiɣi didi kae wòdi be woanɔ afisia ase ɖo? Biblia ɖo eŋu be: ‘Ame dzɔdzɔewo anyi anyigba la dome, eye woanɔ edzi tegbee.’—Psalmo 37:29; Nyaɖeɖefia 21:3, 4.
3. Nɔnɔme wɔnublanui kawoe le anyigba dzi egbea, eye biabia kawoe esia fɔ ɖe te?
3 Edze fã be tameɖoɖo sia meva eme haɖe o. Egbea amewo dzea dɔ eye wokuna; amewo wɔa aʋa gɔ̃ hã hewua wo nɔewo. Nane meva yi edzi nyuie o. Gake menye nusiwo kpɔm míele egbeae nye alesi Mawu ɖoe be anyigba la nanɔ kura o! Ke nukae dzɔ? Nukata Mawu fe tameɖoɖo meva eme o? Amegbetɔwo fe ŋutinyagbalẽ aɖeke mate ŋu agblɔe na mí o elabena dzifoe kuxia dze egɔme tso.
ALESI AME AÐE WƆ VA ZU FUTƆ
4, 5. (a) Amekae to da dzi fo nu na Xawa? (b) Aleke wòate ŋu adzɔe be ame nyui aɖe si nye anukwareɖila tsã nava zu fiafitɔ?
4 Biblia fe agbalẽ gbãtɔ gblɔ na mí be ame aɖe si tsi tre ɖe Mawu ŋu la va do ɖe Eden-bɔ me. Woyɔe be “da,” gake menye lã aɖe koe tsitretsiɖeŋula sia nye o. Biblia fe agbalẽ mamlɛtɔ ɖee fia be eyae nye amesi “woyɔna be: Abosam kple Satana, amesi nye xexeame katã blela.” Wogayɔe hã be ‘da xoxo la.’ (Mose I, 3:1; Nyaɖeɖefia 12:9) Mawudɔla alo gbɔgbɔmenuwɔwɔ sẽŋu sia si míate ŋu akpɔ kple ŋku o la to da aɖe dzi fo nu na Xawa, abe alesi ko aɖaŋuwɔla aɖe ate ŋu atrɔ efe gbe anɔ nu fom wòadze abe fefenu alo nu mafonu aɖee le nua fom ene. Ðikeke mele eme o be gbɔgbɔmenuwɔwɔ ma kpɔ etefe esime Mawu dzra anyigba la dzi ɖo be amegbetɔwo nanɔ edzi.—Hiob 38:4, 7.
5 Gake esi Yehowa fe nuwɔwɔwo katã de blibo ɖe, ke amekae wɔ “Abosam,” si nye “Satana” sia? Kpuie ko la, Mawu fe gbɔgbɔmevi sẽŋuawo dometɔ ɖekae trɔ eɖokui zu Abosam. Aleke wòwɔ esiae? Míenya be egbea ame aɖe si nye ame nyui kple anukwareɖila ate ŋu atrɔ azu fiafitɔ. Aleke wòdzɔnae? Amea ate ŋu ana dzodzro vɔ̃wo nava ɖo efe dzi me. Ne eyi edzi le eŋu bum la, dzodzro vɔ̃a nu ate ŋu ava sẽ ɖe eme. Ekema ne mɔnukpɔkpɔa ʋu ɖi nɛ la, awɔ ɖe dzodzro vɔ̃ si ŋu bum wònɔ la dzi.—Yakobo 1:13-15.
6. Aleke wòdzɔe be Mawu fe gbɔgbɔmevi sẽŋuawo dometɔ ɖeka va zu Satana Abosam?
6 Esiae nye nusi dzɔ le Satana Abosam gome. Anya see esi Mawu gblɔ na Adam kple Xawa be woadzi vi eye wofe dzidzimeviwo nayɔ anyigba la dzi. (Mose I, 1:27, 28) Edze fã be Satana bu eŋu be: ‘Anyo be amegbetɔwo katã natsɔ subɔsubɔ si wòle be woatsɔ ana Mawu la anam!’ Eyata dzodzro vɔ̃ ɖo efe dzi me. Mlɔeba eyi va ble Xawa to alakpanyawo gbɔgblɔ nɛ tso Mawu ŋu me. (Mose I, 3:1-5) Esia na wòva zu “Abosam,” si gɔmee nye “Amegɔmezɔla.” Egava zu “Satana” hã, si gɔmee nye “Tsitretsiɖeŋula.”
7. (a) Nukae na Adam kple Xawa ku? (b) Nukatae Adam fe dzidzimeviwo katã tsina kua amegã hekuna?
7 Satana Abosam gblɔ alakpanyawo tsɔ ble Adam kple Xawa heflu wo wogbe toɖoɖo Mawu. (Mose I, 2:17; 3:6) Nusi do tso emee nye be wova ku mlɔeba, abe alesi tututu Mawu gblɔ do ŋgɔ be adzɔ ne wogbe toɖoɖo ene. (Mose I, 3:17-19) Esi Adam va zu ame madeblibo le esi wòwɔ nuvɔ̃ ta la, vi siwo katã wòdzi la hã nyi nuvɔ̃ dome tso egbɔ. (Romatɔwo 5:12) Míate ŋu azã abolomegba atsɔ awɔ alesi nɔnɔmea le la fe kpɔɖeŋui. Ne abolomegba fe akpa aɖe nyè ɖe eme la, nukae adzɔ ɖe abolo siwo katã woame le agba ma me dzi? Aboloawo dometɔ ɖesiaɖe fe akpa aɖe anyè ɖe eme wòanye dzesi anɔ eŋu, si fia be mesɔ blibo o. Nenema ke amegbetɔ ɖesiaɖe xɔ blibomademade fe “dzesi” tso Adam gbɔe. Esia tae amegbetɔ ɖesiaɖe tsina kua amegã hekuna ɖo.—Romatɔwo 3:23.
8, 9. (a) Edze fã be nya kawoe Satana fɔ ɖe te? (b) Nukatae Mawu metsrɔ̃ aglãdzelaawo enumake o?
8 Aglãdzedze ye Satana to vɛ koŋ esi wòna Adam kple Xawa wɔ nuvɔ̃ ɖe Mawu ŋu. Enɔ tsitre tsim ɖe alesi Yehowa ɖua dzii ŋu. Míagblɔ be nya si gblɔm Satana nɔ enye: ‘Dziɖula vɔ̃ɖie Mawu nye. Eblea ame eye wògbea nu nyuiwo nana eteviwo. Amegbetɔwo mehiã Mawu fe dziɖuɖu o. Woate ŋu atso nya me na wo ɖokui le nusi nye nyui kple vɔ̃ ŋu. Eye eme anyo na wo wu ne nyee le wo dzi ɖum.’ Aleke Mawu awɔ akpɔ vlodoame sia gbɔe? Ame aɖewo susui be ɖe wòle be Mawu nawu aglãdzela mawo enumake hafi. Gake ɖe ema wɔwɔ akpɔ nya si Satana fɔ ɖe te gbɔa? Ðe ema wɔwɔ aɖo kpe edzi be alesi Mawu ɖua dzii ye nye nyuitɔa?
9 Esi Yehowa wɔa nu le dzɔdzɔenyenye deblibo me ta la, mewu aglãdzelaawo enumake o. Etso nya me be ehiã ɣeyiɣi be woatsɔ akpɔ ŋuɖoɖo na Satana fe gbetɔamea le mɔ si sɔ nyuie nu ahaɖo kpe edzi be aʋatsokalae Abosam nye. Eyata Mawu tiae be yeaɖe mɔ na amegbetɔwo woaɖu wo ɖokui dzi hena ɣeyiɣi aɖe le Satana fe ŋusẽkpɔɖeamedzi te. Míadzro susu si ta Yehowa wɔ esia kple nusita wòɖe mɔ ɣeyiɣi didi alea gbegbe be wòatsɔ akpɔ nya siawo gbɔe la me le agbalẽ sia fe Ta 11 lia me. Gake fifia anyo be nàde ŋugble le nya sia ŋu: Ðe Adam kple Xawa tɔ dzɔ be woaxɔ Satana, amesi mewɔ nu nyui aɖeke na wo kpɔ o la, dzi asea? Ðe wòsɔ be woaxɔe ase be Yehowa, amesi tsɔ nusianu si le wo si la na wo, nye ameblela tagbɔsesẽtɔa? Nenye wòe ɖe, nukae nàwɔ?
10. Aleke nàwɔ ava nɔ Yehowa fe akpa dzi le nya si Satana fɔ ɖe te me?
10 Anyo be míabu nya siawo ŋu elabena mía dometɔ ɖesiaɖe dze ŋgɔ nɔnɔme mawo tɔgbe egbea. Ẽ, mɔnukpɔkpɔ su asiwò be nànɔ Yehowa fe akpa dzi akpɔ ŋuɖoɖo na Satana fe gbetɔamea. Àte ŋu alɔ̃ ava nɔ Yehowa fe dziɖuɖu te ahaɖee afia be aʋatsokalae Satana nye. (Psalmo 73:28; Lododowo 27:11) Nublanuitɔe la, ame biliɔn geɖe siwo le xexeame egbea dometɔ ʋɛ aɖewo koe lɔ̃ wɔ tiatia ma. Esia fɔ biabia vevi aɖe ɖe te be, Ðe Biblia fia ŋutɔŋutɔ be Satanae le xexe sia dzi ɖuma?
AMEKAE LE XEXE SIA DZI ÐUM?
11, 12. (a) Aleke tetekpɔ aɖe si me Yesu to ɖee fia be Satanae nye xexe sia dzi ɖula? (b) Kpeɖodzi bubu kawoe fia be Satanae nye xexe sia dzi ɖula?
11 Yesu meke ɖi gbeɖe be Satanae nye xexe sia dzi ɖula o. Ɣeaɖeɣi Satana to nukumɔ aɖe dzi ɖe “xexeame fiaɖufewo katã kple wofe ŋutikɔkɔe” fia Yesu. Satana do ŋugbe na Yesu be: “Matsɔ nusiawo katã ana wò, ne èdze klo de ta agu nam.” (Mateo 4:8, 9; Luka 4:5, 6) Wò ya bu eŋu kpɔ. Ðe nusi Satana tsɔ ɖo Yesu ŋkume anye tetekpɔ nɛ ne menye Satana ŋutɔe nye fiaɖufe siawo dzi ɖula oa? Yesu megblɔ be xexeme dziɖuɖu siawo katã menye Satana tɔ o. Ne ɖe menye Satanae nye ŋusẽ si le megbe na wo o la, anye ne Yesu agblɔe godoo.
12 Nyatefee wònye be Yehowae nye Mawu ŋusẽkatãtɔ la, amesi nye xexeme bliboa Wɔla. (Nyaɖeɖefia 4:11) Gake Biblia megblɔ le tefe aɖeke be Yehowa Mawu loo alo Yesu Kristo ye nye xexe sia dzi ɖula o. Le nyatefe me la, Yesu yɔ Satana kaŋ be “xexe sia me fia.” (Yohanes 12:31; 14:30; 16:11) Biblia gayɔ Satana Abosam gɔ̃ hã be “xexe sia me mawu.” (Korintotɔwo II, 4:3, 4) Kristotɔ apostolo Yohanes ŋlɔ tso tsitretsiɖeŋula sia si nye Satana ŋu be: “Xexeme blibo la katã le vɔ̃ɖitɔ la me.”—Yohanes I, 5:19.
ALESI WOAVA TSRƆ̃ XEXE SI DZI ÐUM SATANA LE
13. Nukatae míehiã xexeme yeye?
13 Gbegblẽm koe xexeame le ɖe edzi fe sia fe. Eme yɔ fũ kple aʋawɔlawo, dunyahela maɖianukwarewo, subɔsubɔhakplɔla alakpanuwɔlawo, kple nuvlowɔla sẽŋutawo. Manya wɔ be amegbetɔwo naɖɔ xexeme bliboa ɖo o. Biblia ɖee fia be ɣeyiɣia de vɔ be Mawu nato efe Harmagedon-ʋa dzi aɖe vɔ̃ɖinyenye ɖa le xexeame. Esia aʋu mɔ be xexe yeye si me dzɔdzɔenyenye anɔ la nava xɔ ɖe etefe.—Nyaɖeɖefia 16:14-16.
14. Amekae Mawu tia be wòanye Dziɖula le Efe Fiaɖufea me, eye aleke wogblɔ esia ŋu nya ɖii?
14 Yehowa Mawu tia Yesu Kristo wònye Efe Fiaɖufe, alo dziɖuɖu, si le dzifo la fe Dziɖula. Biblia gblɔe ɖi tso blema ke be: “Wodzi vi na mí, eye wona ŋutsuvi mí, dziɖuɖu le abɔta nɛ, eye wotsɔ ŋkɔ nɛ be . . . ŋutifafafia, ne efe dziɖuɖu nakeke ta, eye seɖofe manɔe na ŋutifafa . . . o.” (Yesaya 9:5, 6) Yesu fia eyomedzelawo be woado gbe ɖa le dziɖuɖu sia ŋu be: “Wò fiaɖufe nava! Woawɔ wò lɔlɔ̃nu le anyigba dzi, sigbe alesi wowɔna le dzifo ene!” (Mateo 6:10) Abe alesi míava kpɔe emegbe le agbalẽ sia me ene la, etefe madidi o, Mawu fe Fiaɖufea aɖe xexe sia me dziɖuɖuwo katã ɖa, ke eya ŋutɔ ava xɔ ɖe wo tefe. (Daniel 2:44) Eyome Mawu fe Fiaɖufea ahe anyigba dzi paradiso vɛ.
XEXEME YEYE TU AƑE!
15. Nukae nye “anyigba yeye” la?
15 Biblia na kakaɖedzi mí be: “Míele dzifo yeye kple anyigba yeye, siwo me dzɔdzɔenyenye anɔ la, lalam le [Mawu fe] ŋugbedodo la nu.” (Petro II, 3:13; Yesaya 65:17) Ɣeaɖewoɣi ne Biblia fo nu tso “anyigba” ŋu la, nusi wòfia enye amegbetɔ siwo le anyigba dzi. (Mose I, 11:1) Eyata “anyigba yeye” si le dzɔdzɔe la fia amegbetɔfome siwo ŋu Mawu kpɔ ŋudzedze ɖo.
16. Nunana xɔasi kae Mawu ana amesiwo ŋu wòkpɔ ŋudzedze ɖo, eye nukae wòle be míawɔ be míafe asi nasu edzi?
16 Yesu do ŋugbe be le xexe yeye si gbɔna me la, amesiwo ŋu Mawu kpɔ ŋudzedze ɖo la axɔ “agbe mavɔ” fe nunana. (Marko 10:30) Taflatse ʋu Yohanes 3:16 kple 17:3 le wò Biblia me, ne nàxlẽ nya si Yesu gblɔ tso nusi wòle be míawɔ be agbe mavɔ nasu mía si ŋu. Azɔ bu yayra siwo Biblia gblɔ be amesiwo dze axɔ Mawu fe nunana nyui ma le anyigba dzi Paradiso si gbɔna me akpɔ la ŋu kpɔ.
17, 18. Aleke míawɔ aka ɖe edzi be ŋutifafa kple dedienɔnɔ axɔ afe ɖe anyigba fe afisiafi?
17 Ŋutasẽnuwɔwɔ, aʋawɔwɔ, nuvlowɔwɔ, kple ʋunyaʋunyawɔwɔ nu ayi tegbee. “Ame vɔ̃ɖi la maganɔ anyi o . . . Ke ame ɖihiãwo anyi anyigba la dome.” (Psalmo 37:10, 11) Ŋutifafa axɔ afe elabena ‘Mawu atsi aʋawɔwɔwo nu vaseɖe anyigba fe mlɔenu ke.’ (Psalmo 46:10; Yesaya 2:4) “Ekema ame dzɔdzɔe la amie le efe ŋkekewo me, eye ŋutifafa axɔ afe, vaseɖe esime dzinu maganɔ anyi o”—si fia be ŋutifafa anɔ anyi yi ɖe mavɔmavɔ me!—Psalmo 72:7.
18 Yehowa subɔlawo anɔ anyi le dedienɔnɔ me. Le Biblia fe ɣeyiɣiwo me la, zi alesi Israel-viwo yi edzi ɖo to Mawu ko la, wonɔa anyi le dedienɔnɔ me. (Mose III, 25:18, 19) Avivi ame nu ŋutɔ be woanɔ anyi le dedienɔnɔ ma tɔgbe me le Paradiso me!—Yesaya 32:18; Mixa 4:4.
19. Nukae na míenya be nuɖuɖu abɔ ɖe Mawu fe xexe yeyea me?
19 Dɔwuame maganɔ anyi o. Hakpala la dzi ha be: “Bli ado kpekpekpe le anyigba dzi kple towo tame.” (Psalmo 72:16) Yehowa Mawu ayra ame dzɔdzɔewo, eye ‘anyigba ŋutɔ amie efe nukuwo.’—Psalmo 67:7.
20. Nukata míate ŋu aka ɖe edzi be anyigba bliboa azu paradiso?
20 Anyigba bliboa azu paradiso. Woatso afe dzeaniwo kple abɔ dzeaniwo ɖe anyigba si ŋu amegbetɔ nuvɔ̃mewo gblẽ nu le tsã la dzi. (Yesaya 65:21-24; Nyaɖeɖefia 11:18) Ne ɣeyiɣiwo va le yiyim la, anyigba fe tefe siwo wodzra ɖo nyuie xoxo la akeke ɖe enu vaseɖe esime xexeme bliboa nazu tefe dzeani si nuwo bɔ ɖo abe Eden-bɔ ene. Eye ɣeawokatãɣi Mawu ayi edzi ‘aʋu asi me ahatsɔ nu gbagbewo katã fe nudidi aɖi fo na wo.’—Psalmo 145:16.
21. Nukae ɖee fia be ŋutifafa anɔ amegbetɔwo kple lãwo dome?
21 Ŋutifafa anɔ amegbetɔwo kple lãwo dome. Lã wɔadawo kple afemelãwo siaa aɖu nu ɖekae. Ðevi suewo gɔ̃ hã mavɔ̃ kura na lã siwo ŋu vɔvɔ̃ le fifia la o.—Yesaya 11:6-9; 65:25.
22. Nukae woawɔ tso dɔléle ŋu?
22 Woaɖe dɔléle ɖa kura. Yesu, Mawu fe Dzifofiaɖufea fe Dziɖula, ada dɔ na ame geɖe wu alesi wòwɔe esime wònɔ anyigba dzi. (Mateo 9:35; Marko 1:40-42; Yohanes 5:5-9) Ekema “duametɔ aɖeke magblɔ be, yele dɔ lém o.”—Yesaya 33:24; 35:5, 6.
23. Nukatae tsitretsitsia ahe dzidzɔ manyagblɔ vɛ na mí?
23 Woafɔ míafe ame vevi siwo ku la ɖe tsitre eye mɔnukpɔkpɔ asu wo si be womagaku akpɔ gbeɖe o. Woagbɔ agbe amesiwo katã dɔ alɔ̃ le ku me siwo le Mawu fe susu me. Le nyatefe me la, “tsitretsitsi li na ame dzɔdzɔewo kple ame madzɔmadzɔwo siaa.”—Dɔwɔwɔwo 24:15; Yohanes 5:28, 29.
24. Aleke nèse le ɖokuiwò me tso agbenɔnɔ le anyigba dzi Paradiso me ŋu?
24 Etsɔme nyui ka gbegbee nye si le amesiwo katã atiae be yewoasrɔ̃ nu tso mía Wɔla Gã, Yehowa Mawu, ŋu ahasubɔe la lalam! Anyigba dzi Paradiso si gbɔna ŋue Yesu nɔ nu fom tso esi wòdo ŋugbe na nuvɔ̃wɔla si woklã ɖe exa bena: ‘Ànɔ Paradiso la me kplim.’ (Luka 23:43) Ehiã vevie be míasrɔ̃ nu geɖe wu tso Yesu Kristo, amesi dzi woato ahe yayra siawo katã vɛ na mí, ŋu.


text:
Dɔ Kawoe Wowɔna Le Yehowa Ðasefowo Ƒe Alɔdzedɔwɔfewo
Wokplɔa amewo ɖia tsae le míafe alɔdzedɔwɔfewo dometɔ ɖe sia ɖe. Míele kpewòm be nàva srã mí kpɔ!
Gbetakpɔxɔ-gbleawo
—Ƒe Blaatɔ̃ Ƒe Nuŋeŋedɔ
Xlẽ nu tso tɔtrɔ siwo yi edzi le agble siawo me siwo do Biblia-fiafiadɔ si Yehowa Ðasefowo wɔna ɖe ŋgɔ la ŋu.
Gbetakpɔxɔ Ƒe Dzesi
Srɔ̃ nu geɖe wu tso Gbetakpɔxɔ fe dzesi xɔŋkɔ si le Brooklyn le New York la ŋu.
Biblia Ŋuti Ðeɖefia Tɔxɛ
Tso gbe aɖe gbe ke la, Yehowa Mawu ɖe efe ŋkɔa fia amegbetɔfomea. Kpɔ ale si wokpɔ Mawu fe ŋkɔa ta le Biblia-gɔmeɖeɖe vovovowo me tso blema ke la ɖa.
Tsaɖiɖi Wɔdɔɖeamedzi Aɖe
Marcellus ɖu mɔxenu geɖe dzi hafi te ŋu ɖi tsa yi Yehowa Ðasefowo fe alɔdzedɔwɔfe si le United States kple wofe dɔwɔfegã. Ðe wòɖe vi nɛa?
Woʋu Le Tefe Si Woyɔna Be Adams Street 117
Ame siwo le Betel fe geɖewoe nye esia la ɖoa ŋku Brooklyn kple efe akpa si woyɔna be Adams Street 117 dzi kple dzidzɔ.
Wowɔ Ðe Ŋkeke 60 La Dzi
Ehiã be Yehowa Ðasefowo naʋu le dzifoxɔ atɔ̃ siwo fe kekeme ade afɔbɔlfofe 11 la me. Aleke lɔlɔ̃nu faa dɔwɔlawo wɔ wɔ ɖe gamea dzi?
Ƒe Blaatɔ̃ Le Wallkill
Le gbebiame sia me la, George Couch gblɔ susu siwo tae Yehowa Ðasefowo fle agble evelia si gogo New York City, si míeyɔna be Gbetakpɔxɔgble la ɖo.


text: 4 Esi Kristo kpe fu le ŋutilã me ta la,+ miawo hã mitsɔ tamesusu fe nɔnɔme* ma ke bla akpae; elabena ame si kpe fu le ŋutilã me la dzudzɔ nu vɔ̃ wɔwɔ,+2 ale be wòagazã ɣeyiɣi si susɔ be wòanɔ agbe le ŋutilã me la na amewo fe nudzodzrowo dzi wɔwɔ o,+ ke boŋ na Mawu fe lɔlɔ̃nu wɔwɔ.+3 Elabena ɣeyiɣi si va yi la sɔ gbɔ be miewɔ dukɔwo fe lɔlɔ̃nu,+ esi miefo mia ɖokui ɖe ŋukpenanuwɔwɔ,* dzodzro vɔ̃wo dzi maɖumaɖu, aha tsu nonowo, aglotutu siwo gbɔ eme, hoʋiʋli le ahanono me kple trɔ̃subɔsubɔ ŋunyɔtɔ me.+4 Ewɔa nuku na wo be miegale du fum kpli yewo yina agbe baɖa nɔnɔ fe ba ma ke me o, eya ta wole nya manyomanyowo gblɔm ɖe mia ŋu.+5 Ke ame siawo abu akɔnta na ame si le klalo be yeadrɔ̃ ʋɔnu ame gbagbewo kple ame kukuwo.+6 Le nyatefe me la, esia tae woɖe gbefã nya nyui la na ame siwo nye ame kukuwo+ hã ɖo, ale be, togbɔ be wodrɔ̃ ʋɔnu wo le ŋutilã me le amegbetɔwo fe nukpɔkpɔ nu hã la, woanɔ agbe le gbɔgbɔ me le Mawu fe nukpɔkpɔ nu.7 Ke nuwo katã fe nuwuwu ɖo vɔ. Eya ta miɖɔ ŋu ɖo,+ eye minɔ ŋudzɔ hena gbedodoɖa.+8 Vevietɔ la, milɔ̃ mia nɔewo vevie,+ elabena lɔlɔ̃ tsyɔa nu vɔ̃ geɖe dzi.+9 Miwɔ amedzro na mia nɔewo liʋiliʋĩlilĩ manɔmee.+10 Nunana ale si nu ame sia ame xɔ le Mawu fe amenuveve si wòɖe fia le mɔ vovovowo nui la, mitsɔe subɔ mia nɔewo abe afedzikpɔla nyuiwo ene.+11 Ne ame aɖe le nya gblɔm la, negblɔe abe Mawu fe nya kɔkɔe ene; ne ame aɖe le subɔsubɔm la, netsɔ ŋusẽ si Mawu nana la subɔ;+ ale be le nuwo katã me la, woakafu+ Mawu to Yesu Kristo dzi. Eya tɔe nye ŋutikɔkɔe kple ŋusẽ tso mavɔ me yi mavɔ me. Amen.12 Lɔlɔ̃tɔwo, migana tetekpɔ sesẽ siwo me tom miele la,+ nawɔ moyaa na mi, abe nu madzɔkpɔ aɖee le dzɔdzɔm ɖe mia dzi ene o.13 Ke boŋ miyi edzi mianɔ dzidzɔ kpɔm,+ be miele edzi le gome kpɔm le fu siwo Kristo kpe la me,+ ale be miakpɔ dzidzɔ, eye miatso aseye hã le efe ŋutikɔkɔe fe ɖeɖefiaɣi la.+14 Ne wodo vlo mi le Kristo fe ŋkɔ ta la, miekpɔa dzidzɔ,+ elabena ŋutikɔkɔe fe gbɔgbɔ, ɛ̃, Mawu fe gbɔgbɔ la, nɔa mia dzi.15 Gake mia dometɔ aɖeke megakpe fu abe amewula alo fiafitɔ alo nu gbegblẽ wɔla alo ame si dea nu nya si metsɔ egbɔ o me la ene o.+16 Ke ne ame aɖe kpea fu le esi wònye Kristotɔ ta la, megakpe ŋu nɛ o,+ ke boŋ neyi edzi wòanɔ Mawu kafum be ŋkɔ sia le ye ŋu.17 Elabena ɣeyiɣi la de be ʋɔnudɔdrɔ̃ la nadze egɔme, eye adze egɔme tso Mawu fe afe la dzi.+ Ke ne edze egɔme tso mía dzi gbã ɖe,+ ekema aleke wòava wu enu na ame siwo meɖoa to Mawu fe nya nyui la o?+18 “Eye ne bebli hafi woaxɔ ame dzɔdzɔe ɖe agbe ɖe, ekema afi kae ame mavɔ̃mawu kple nu vɔ̃ wɔla ya ava do ɖo?”+19 Eya ta ame siwo le fu kpem le Mawu fe lɔlɔ̃nu ta la nayi edzi atsɔ wo ɖokuiwo* ade Wɔla nutefewɔla la si, esi wole nu nyui wɔwɔ dzi.+


text:
SƆHƐWO BIANA BE
Ðe Gbɔdɔdɔ To Nu Me Nye Gbɔdɔdɔ Ŋutɔŋutɔa?
United States (États-Unis) fe Dɔlélenutsitsi Kple Mɔxexe Ðe Enu Dɔwɔfe gblɔ be esi wobia gbe sɔhɛ siwo xɔ fe 15 va ɖo fe 19 la, wofe afã kloe gblɔ be yewokpɔ gome le gbɔdɔdɔ to nu me (vidzinuwo fofo ɖe nu me) me. Agbalẽŋlɔla Sharlene Azam gblɔ be: “Ne èɖo dze kple sɔhɛviwo [tso gbɔdɔdɔ to nu me] ŋu la, woagblɔ na wo be naneke megblẽ le nuwɔna sia ŋu kura o.” (Oral Sex Is the New Goodnight Kiss) Egblɔ kpee be: “Le nyatefe me la, womebunɛ be enye gbɔdɔdɔ o.”
Nu kae nèsusu?
Ðo nyabiase siwo gbɔna la ŋu be ɛ̃ alo ao.
Ðe gbɔdɔdɔ to nu me ate ŋu ana nyɔnuvi nafɔ fua?
Ɛ̃
Ao
-
Ðe gbɔdɔdɔ to nu me ate ŋu agblẽ nu le ame fe lãmesẽ ŋua?
Ɛ̃
Ao
-
Ðe gbɔdɔdɔ to nu me nye gbɔdɔdɔ ŋutɔŋutɔa?
Ɛ̃
Ao
-
Nu kae nye nyatefea?
Tsɔ wò ŋuɖoɖoawo sɔ kple esiwo gbɔna.
Ðe gbɔdɔdɔ to nu me ate ŋu ana nyɔnuvi nafɔ fua?
Ŋuɖoɖo: Ao. Esia tae amewo foa nya ta vodadatɔe be gbɔdɔdɔ to nu me megblẽa naneke le ame ŋu o.
Ðe gbɔdɔdɔ to nu me ate ŋu agblẽ nu le ame fe lãmesẽ ŋua?
Ŋuɖoɖo: Ɛ̃. Ame si kpɔa gome le gbɔdɔdɔ to nu me me la, ate ŋu axɔ nulɔdɔ siwo dometɔ aɖewoe nye aklãdɔwo, ʋãfoame, babadɔ, ɖikanaku kple agbadzà.
Ðe gbɔdɔdɔ to nu me nye gbɔdɔdɔ ŋutɔŋutɔa?
Ŋuɖoɖo: Ɛ̃. Nuwɔna ɖe sia ɖe si alɔ ame bubu fe vidzinu ɖe eme, amegbɔdɔdɔ, gbɔdɔdɔ to nu me alo vidzinuwo fofo ɖe nu me, gbɔdɔdɔ to mefi me kple asilili ame bubu fe vidzinu ŋu, nye gbɔdɔdɔ.
Nu ka tae nya sia le vevie?
Na míade ŋugble tso mawunyakpukpui geɖe siwo do fome kple gbɔdɔdɔ to nu me ŋu kpɔ.
Biblia gblɔ be: “Esiae nye Mawu fe lɔlɔ̃nu be . . . miatsri gbɔdɔdɔ manɔsenu.”—1 Tesalonikatɔwo 4:3.
Helagbe me nya si gɔme woɖe be “gbɔdɔdɔ manɔsenu” lɔ gbɔdɔnuwɔna siwo katã yia edzi le ame siwo meɖe wo nɔewo o la dome. Wo dometɔ aɖewoe nye amegbɔdɔdɔ ŋutɔŋutɔ, gbɔdɔdɔ to nu me, gbɔdɔdɔ to mefi me, asilili ame si menye ame srɔ̃ o fe vidzinuwo ŋu. Ame siwo kpɔa gome le gbɔdɔdɔ manɔsenu me la kpɔa emetsonu gbegblẽwo, eye wo dometɔ si vɔ̃ɖi wue nye be egblẽa wo kple Mawu dome.
Biblia gblɔ be: “Ame si foa eɖokui ɖe gbɔdɔdɔ manɔsenu me la le nu vɔ̃ wɔm ɖe eya ŋutɔ fe ŋutilã ŋu.”—1 Korintotɔwo 6:18.
Gbɔdɔdɔ to nu me ate ŋu agblẽ nu le ame ŋu le ŋutilã me, eye wòate ŋu agblẽ efe mawusubɔsubɔ hã me. Ate ŋu agblẽ nu le ame fe seselelãme hã ŋu. Agbalẽ aɖe gblɔ be: “Menye gomekpɔkpɔ le gbɔdɔdɔ ŋutɔŋutɔ me madzemadzee koe nana ame sena le eɖokui me be woba ye, wòsea veve, eye wòsena le eɖokui me be yeble o, ke boŋ gbɔdɔdɔ ɖe sia ɖe fomevi si me ame kpɔ gome le madzemadzee la nana ame sena le eɖokui me nenema ke. Gbɔdɔdɔ ya gbɔdɔdɔ koe.”—Talking Sex With Your Kids.
Biblia gblɔ be: “Nye Yehowae nye wò Mawu, nyee nye ame si fiaa nu wò be wòaɖe vi na wò.”—Yesaya 48:17.
Èxɔe se be se siwo Mawu de ku ɖe gbɔdɔdɔ ŋu ɖea vi na wò ŋutɔŋutɔa? Alo ɖe nèsena le ɖokuiwò me be wona yexaxa le ye ɖokui mea? Be míakpe ɖe ŋuwò nàkpɔ nyabiase siawo fe ŋuɖoɖo la, tsɔe be èle ʋu kum le mɔ gã aɖe si dzi ʋutɔkaɖiwo, ʋu fe dusisi fe dzesiwo kple ʋutɔdzesiwo le. Ðe nàbu dzesi siawo be wonye mɔxenu loo alo ametakpɔnua? Nu kae adzɔ ne wò kple ʋukula bubuwo miedo toku dzesiawo?
Nenema ko wòle le Mawu fe sewo hã gome. Ne èdo toku wo la, ke àŋe nu si nèfã godoo. (Galatiatɔwo 6:7) Agbalẽ aɖe gblɔ be: “Zi ale si nèyi edzi kpɔa gome le nuwɔna siwo mewɔ ɖeka kple wò dzixɔsewo kpakple agbe nyui nɔnɔ fe dzidzenuwo o me la, àse le ɖokuiwò me be bubu mele ye ŋu o.” (Sex Smart) Gake ne èwɔna ɖe Mawu fe sewo dzi la, àɖee fia be agbe ɖɔʋu nɔlae yenye. Eye gawu la, ana be dzitsinya dzadzɛ nanɔ asiwò.


text:
Nu Kae Nye Dzo Mavɔ? Afi Si Wowɔa Funyafunya Amewo Le Tegbee Wònyea?
Ale si Biblia ɖo eŋui
Woɖe Hebrigbe me nya “Sheol” kple efe Helagbe me tɔ si nye “Hades” si nye amefomea fe yɔdo gɔme le Biblia aɖewo me be “dzo mavɔ.” (Psalmo 16:10; Dɔwɔwɔwo 2:27) Ame geɖewo xɔ dzo mavɔ dzi se abe ale si wòdze le subɔsubɔhawo fe nutata si dze le nyati sia me la mee ene. Ke hã nu si Biblia gblɔ tso nya sia ŋu to vovo sãa.
Ame siwo le tsiẽfe si gɔme woɖena be dzo mavɔ la meganyaa naneke o, eye womesea veve hã o. “Elabena nuwɔwɔ alo tamebubu, sidzedze alo nunya mele tsiefe, afi si yi ge nàla o.”—Nyagblɔla 9:10.
Ame nyuiwo hã yia tsiẽfe si gɔme woɖena be dzo mavɔ la. Nutefewɔla Yakob kple Hiob nɔ mɔ kpɔm be yewoayi afi ma.
—1 Mose 37:35; Hiob 14:13.
Nu vɔ̃ fe tohehee nye ku, ke menye funyafunyawɔwɔ ame le tsiẽfe si gɔme woɖena be dzo mavɔ me o. “Ame si ku la, woɖee tso efe nu vɔ̃ me.”—Romatɔwo 6:7.
Funyafunyawɔwɔ amewo tegbee mewɔ ɖeka kple Mawu fe dzɔdzɔenyenye o. (5 Mose 32:4) Esi ŋutsu gbãtɔ Adam wɔ nu vɔ̃ la, Mawu gblɔ nɛ be to si yeahe nɛ lae nye be maganɔ agbe o. Egblɔ nɛ be: “Anyi nènye, eye anyi ke nàgatrɔ azu!” (1 Mose 3:19) Ne ɖe Mawu tsɔ Adam de dzo aɖe si le bibim tegbee me la, ke efia be enye alakpatɔ.
Meva susu me na Mawu kpɔ gɔ̃ hã be yeawɔ funyafunya amewo tegbee o. Nu si wofiaa amewo be Mawu awɔ funyafunya amewo le dzo mavɔ me tegbee la mewɔ ɖeka kple Biblia fe nufiafia si nye be “Mawu nye lɔlɔ̃” la o.—1 Yohanes 4:8; Yeremiya 7:31.
Srɔ̃ Nu Geɖe Wu
NYA NYUI SI TSO MAWU GBƆ!
Mɔkpɔkpɔ Kae Li Na Kukuawo?
Nɔnɔme ka mee ame kukuwo le? Ðe míagakpɔ míafe ame vevi siwo ku la akea?


text:
The Tower of Babel (Genesis 11: 1-9)
Ewe (Eʋegbe)
Mðtutu ɖe Babel
- Ke gbe ɖeka kple nufofo ɖeka ŋugbe le amegbetɔwo katã nu.
- Eye wòva me bena, esi wodze mɔ ɖo ta ɣedzefe gome la, wokpɔ gbadzafea ɖe ke Sinearnyibga dzi, eye wonɔ afima.
- Eye wogblɔ na wo nɔewo bena: Mina míamė anyikpe zu xɔtukpe na wo, eye aŋɔ le akaloba tefe na wo.
- Eye wogblɔ bena: Mina míatso du, eye míatu mɔ̃ kɔkɔa ɖe, si tame natɔ dzifo, ne míafe ŋk'ɔ nanyɔ, bena míagakaka ɖe anyigba blibo la katã dzi o!
- Tete Yehowa ɖi va anyi, be yeakpɔ du kple mɔ̃ kɔkɔ, si amegbetɔviwo le tutum la ɖa.
- Eye Yehowa gblɔ bena: Kpɔ ɖa, dukɔ ɔeka wonye, eye gbe ɖeka le wo katã nu, eye esia nye
wofe nuwɔwɔ fe gɔmedzedze ko; azɔ nusianu, si dim wole be, woawɔ la, womado kpoe o.
- Mina míaɖi ayi afima, ne míatɔtɔ wofe gbe, bena amea ɖeke nagase nɔvia fe gbe o!
- Eye Yehowa na bena, wokaka tso afima ɖe anyigba blibo la katã dzi, eye wodzudzɔ du la tsotso.
- Eyata woyɔnɛ bena Babel, le esi Yehowa tɔtɔ amegbetɔwo katã fe gbe le afima, eye Yehowa na
wokaka tso afima ɖe anyigba blibo la katã dzi ta.
Source http://99.198.110.38/bible_language_resources/ewe_bible.pdf


text:
SƆHƐWO BIANA BE
Ke Atamkaka Be Yemadɔ Kple Ame Aɖeke O Negbe Ðe Yeɖe Srɔ̃ Hafi Ya Ðe?
Nu kae atamkaka sia lɔ ɖe eme?
Elɔ ŋugbedodo si woŋlɔ ɖe agbalẽ me alo esi wogblɔ kple nu be woafo asa na gbɔdɔdɔ va se ɖe esime woaɖe srɔ̃ hafi la ɖe eme.
Nuwɔna sia va xɔ ŋkɔ ŋutɔ le fe 1990-awo me esime Anyiehe Baptist-ha si le Amerika de ɖoɖo si nye “Lɔlɔ̃ Vavã Lalana” to me. Le ɖoɖo sia nu la, wowɔa Biblia me nyawo kple hatiwo fe ŋusẽkpɔɖeamedzi nyuiwo ŋu dɔ tsɔ dea dzi fo na sɔhɛwo be woafo asa na gomekpɔkpɔ le gbɔdɔdɔ me do ŋgɔ na srɔ̃ɖeɖe.
Wodze ɖoɖo sia tɔgbi bubu aɖe hã gɔme le esia emegbe. Le ɖoɖo yeye sia nu la, wona klosalosigɛ vavala siwo ka atam la be woatsɔ aɖo kpe edzi (ahatsɔ nɔ ŋku ɖom edzi) be yewomadɔ kple ame aɖeke o va se ɖe esime yewoɖe srɔ̃ hafi.
Ðe atamkaka sia le efe taɖodzinu gbɔ ɖoma?
Ŋuɖoɖoa anɔ te ɖe ame si nèbia dzi.
Le numekula siwo ŋkɔe nye Christine C. Kim kple Robert Rector fe nya nu la, “numekuku geɖewo ɖee fia be atamkaka be yemadɔ kple ame aɖeke o va se ɖe esime yeɖe srɔ̃ hafi na be sɔhɛ geɖewo he gbɔdɔdɔ ɖe megbe eye wòɖe sɔhɛwo fe gbɔdɔdɔ dzi kpɔtɔ.”
Le Guttmacher Numekuhabɔbɔ fe nyatakaka aɖe si wòɖe ɖe go nu la, “sɔhɛ siwo ‘ka atam sia’ hã kpɔa gome le gbɔdɔdɔ me ko abe ame siwo meka atam la o ene.”
Nu ka tae nyatakakawo meto mɔ ɖeka o?
Numekula aɖewo tsɔ atamkalawo sɔ kple ame siwo meka atam la o, eye hatsotso eve siawo fe susu ku ɖe gbɔdɔdɔ ŋu to vovo.
Numekula bubuwo hã tsɔ atamkalawo sɔ kple ame siwo meka atam la o, gake le ame siawo gome la, hatsotso eveawo fe susu le gbɔdɔdɔ ŋu wɔ ɖeka.
Nu kae numekuku mamlɛtɔ sia ɖe ɖe go? Ðɔkita Janet Rosenbaum, si nye sɔhɛwo fe lãmesẽnyawo ŋuti nunyala gblɔ be, le fe atɔ̃ megbe la, “vovototo aɖeke megava le atamkalawo kple ame siwo meka atam la o dome le gbɔdɔnyawo me o.”
Mɔnu si nyo wu
Susu nyui aɖe ŋutɔe le ame siwo de ɖoɖo sia to me si. Gake kuxiae nye be womefia nɔnɔme nyui siwo akpe ɖe atamkalaawo ŋu be woawɔ ɖe wofe atamkakaa dzi la wo o. Ðɔkita Rosenbaum gblɔ tso ame geɖe siwo kaa atam be yewomadɔ kple ame aɖeke o va se ɖe esime yewoɖe srɔ̃ la ŋuti be womeɖoe “le dzi me be yewoawɔ ɖe atamkaka la dzi o. Ele be amea ŋutɔ naɖoe le dzi me be yemadɔ kple ame aɖeke o hafi wòate ŋu afo asa na gbɔdɔdɔ, ke menye le ɖoɖo aɖe si wode to me ta o.”
Biblia de dzi fo na amewo be woaɖoe kplikpaa alea, menye be woaka atam le agbalẽ dzi alo agblɔe kple nu o, ke boŋ ekpena ɖe amewo ŋu wonaa “hehe wofe nugɔmeseseŋutetewo to wo zazã me, be woate ŋu ade vovo nyui kple vɔ̃ dome.” (Hebritɔwo 5:14) Le nyatefe me la, menye asafofo na dɔléle kple fufɔfɔ fe nya ko asafofo na gbɔdɔdɔ do ŋgɔ na srɔ̃ɖeɖe nye o, ke boŋ enye bubudede Mawu, ame si ɖo srɔ̃ɖeɖea anyi la hã ŋu.